Pu Van Zauk Bawi Nih Sipin Upadi Konghe Pehtlai In Salai Ngun San Aung Leh Nak Le Fianternak A Tuah — Salai Ephraim Thawngpang\nPu Van Zauk Bawi Nih Sipin Upadi Konghe Pehtlai In Salai Ngun San Aung Leh Nak Le Fianternak A Tuah\nSalai Ngun San Aung, Mifim, Cathiam,Ca tampi arelmi le hmuhnak akau taktakmi, khua le ram aremh kho taktakmi acatial mi cung lehnak; Na catial mi biafang tete cu kan let ti lai lo.Mipi theih dingah ttial ka duhmi cu Sipin hi Updai ,NiUpadi remhthanmi cauk hna he dihlak cauk ( 9) chungah ttuanpiaknak he pehtlaimi upadi cu Chin cozah sinah fehternak caah atawlrel cuahmah asi. Sipin cu kan hmailei kum (50) tiang zohchih in khua le ram sersiamnak, inn le lo afehnak, ahimnak, adawhnak tawlrel khawhnak caah acunglei Upadi, Niupadi ,ByLaw hna itlaih in riantuan asi.\nSipin Upadi 12 ‘A’nak ahcun town plan asuai lai.Upadi 21’e’nak ahcun inn, hau, muici athuhter hna lai. Upadi (76) zulhphung sermi le upadi hna azulh lo i asualnak hmuh ahcun dantatnak phaisa atlawmbik 10000 in atambik 50000 cawiter lai phaisa acawi duhlo ahcun thong thla (6) thlaakkhawh asi.Niupdi (24) Sipin committee cu town planl khua le ram thanchonak caah sersiam ningcang le khua le ram tthanchonak caah Phunglam plan ningcang tein asuai lai.Niupadi 25 ‘i’nak ahcun aralai mi kum (50) tiang khua le ram athancho teding cuanh in khua sersiamnak phunglam or Plan asuai lai tiah alanghter.\nHi Sipin vuanthan le committee hna nih hi Upadi le Niupadi hna i tlaih in kan khua le ram sersiamnak asikhawh chungin riantuan kan ttuan tikah upadi hna fekthup in itlaih in” mitca mit ve, haca ha ve ” tiin riantuanmi kan si lo hih. Lai mi kan zia ttheu bawmchantu silo in soiseltu kan chuak colh, ruahnak ttha nan kan cheuhkhawh ttunglo asi ahcun daite khan nan na hmurcip ah athadeuh, nan kan bawmhkhawh ttunglo ahcun hnahnawhnak kan pe hlah. Mipi hna zawn ruat loin ruru hranghrang in riantuan atimmi kan si lo hih.\nKan nih Thantlang cu tthancho aduh i adirkamhmi kan si zong kha philh hlah. Khua le ram kan sersiamnak ding caah thantlang kan MP hna, Khua nu pa, Mino, Biaknak lei Upa hna he chimhruahnak ngeih ding timhtuah asi zong na thei lai lo. Nan tuah kho lai lo ee, asi kho lai lo ee tiah bo len duhhlah chimrel lennak in taktak atuahkhotu sidawh kan i zuam len hih.Lai mi phungthluk ah “mahngallo” timi biafang hi ruah aherh cuh.\nCredit:http://Van Zauk Fambawl\nTagged Pu Van Zauk Bawi Nih Sipin Upadi Konghe Pehtlai In Salai Ngun San Aung Leh Nak Le Fianternak A Tuah\nDonald Trump Nih New York Times Reporter Hawi A Lo Deuh Lo Mi A Soisel Ning Cu Dah Ngai A Fak Taktak Si →\n← Laimi Khirhfa Hi Pathian Nih Khuaruahhar A Tuahmi Zeidah A Si Ti Kan Fianglo


“Ka Lung a Fak Tuk”, – The Cherry Par\n“Ka Lung a Fak Tuk”,\nFebruary 17, 2021 Cherry News\n“Ka Lung a Fak Tuk”\nKei hi hi bantuk Uknak ttha lo, Ralkap coup’etat hi caan thum ka phan cang. Falam State High School ah High School Final Camipuai tuah lai, March 2, 1962 ah General Ne Win nih hranhraam in U Nu kut ah Uknak a laak, aa-naa a ting. Kum 1988 Chin State People’s Council ah Thantl Township: Bual peng, Vailamtlang le Zahnak tlang aiawh ina term hnihnak Council member ka si lio, kum 1988 September thla ah ralkap ni aa-naa an ting. One party system in rak uk a si. Mizapi nih mah duhmi chimrel khawhnak, zalonnak zeihmanh a rak um lo.\nCuticun kum 2015 kan hun phan. Democracy uknak a thawtnam kan vun tep, a thawtnam hmanh tha tein kan theih hlan, a par a hung chuak pah ve cang lai, Kawlram ah Democracy uknak, zapi zalennak, chim khawh, rel khawh caan, ram nuam kan panh ve cang lai kan ti lio ah, tthancho a vun i timh ka, a par a sarh deuh rih lomi pangpar cu Ralkap nih an khiah tthan hoi. Caan thum thliahmah Kawlram uknak ralkap nih aanaa an ting le uknak ttha lo he kai tong. Kei ka chan cu chan chia bak a si. Hmur le kaa ciipbu in ka chan cu a dih ko. Kan ram le kan miphun caah fimthiamnak hman khawh lo caan, cunglei uktu nawl lawngin ram hi rak uk a rak si.\nMinung kan si chan, Pathian nih vawlei ah a kan chuahter chan hi man ngei lo tluk a si kan ti ah cun kan palh hnga lo. Uktu hna hi Upadi (Law) cungah an um i, bia kaa khat an chimmi hi Upadi a rak si ko. Ram minung zawn ruat loin,\nanmah pumpak ca, innchungkhar ca le an naihniam ca lawng ah rian an rak ttuan. Cucaah Cunglei Uktu hna he ai pehtlaimi hna cu chiahnak hmunhma tiang hmanh ngei lo in an rum. Duh luat, duh tlong an rak si.\nHi ralkap uknak (Military dictatorship)tang ah hin zei dang cu chim lo kan thaw hmanh fakin kan chuah ngam lo. Zan hmanh ah ihkuh thaw tein kan it thiam lo. Khualtlung cazin kan sit an ti; zantim le khuamang ah an kan hlauh i, catlap kan kawl an ti, innkil le deng tiangin an thlok.Zei maw thawngpang kan theih paoh ah palik maw an si, ralkap hme tiah kan lau. Uico inn leng kai thawng hmanh ah kan lung a tur. Hi lio caan ah palik a ttuanmi kan Laimi cheu khat hna zong nih kan Lai hawi, kan phun hawi ti an ruat lo, thlachiat ruat lo in khua an kan sak hnawh, tlaih le khih, vuak le velhmi rel cawk lo. Anmah bawmh awk ah Khuabawi a ttuanmi hna hmanh an tuk an deen hna, an vuak, an velh hna, thong an thlak hna. Dawtnak ke zawn ruahnak tel lo bak in, ram mi cu a kal in an kan lal hnawh. Ralkap sen khat nih Lai bawi an biangah an bengh hna caan kha atutiang mitthlam ah a cuang. Kawlram pumpi hi khuaci kan mui; vawlei kan zoh ah a pit, van kan zoh ah a sang an ti bang.\nralkap uk chungah keimah le ka chungkhar hrimhrim zong temtuarnak,sunghralhnak le zatlak puicimhnak phunphun kan tong. A tenau bik ah kan inn pawng ah nga kan zuatmi zanttim ah kan tidil cu an bauh, an sah i, Shwewa ngacin, ram ei nga phunphun kan zuatmi an tlaih. Meithal he an si caah zeihmanh kan rak ti ngam hna lo.\nRungtlang let ah dum Acre 15 hrawng kau kan ngei,theiphun an tling,an tlai dih cang,ralkap camp thlang te a si i, thei a hmin hlan in an fir, an lawh dih. Kan zuat satil rang le caw an kah, an ei. Atutiang ka lung a fak khunmi cu kan cawpi hnuk sur, Frisian cawpi an a hnuk kan sur cuahmahmi an rak kahmi ko kha ka lung a fak. Haanghnah, haang thei cinmi vialte an fir. An bawi le kan va chimh hna tikah kanmah lehlam thong an kan thlak hnik. Cuhlei ah kan dum thingthei phuntling kan cinmi cu kan in ting hna an ti. Compensation, rulhnak pia khat um lo in an kan chuh. Zeihmanh an tuahnak ttung lo i, theihai vialte zong anmah ciamh in an ciam. Cu lawng hlah! Ralkap cozah le mizapi cungah zei sualnak hmanh a ngei lomi keimah zong Shwebo thonginn ah kum 2 (kum hnih) an ka hreen. Ralkap cozah uknak ah keimah le ka chungkhar hi a sung bik kan si men lai. Ka lung a fak tuk.\nKum 2015 in Aung San Suu Kyi nih a vun kan hruai i, Kawlram cu Democracy Uknak phung a rim a hung nam pah cang. Prime Minister U Nu chan ah Kawlram cu South- East Asia ah ram nuam bik, ram rum bik a rak si lio caan, kan phan lai, a lonh zong kan lonh te lai ti lio ah February1,2021 ni ah Min Aung Hlaing nih aanaa a ting, coup’detat a tuah tthan tikah hnulei caan, ralkap uk lio kan rak temin ning, kan rak tuar ning kha ka vun ruat tthan. Kha bantuk caan chia, caan ttha lo, minung ti awk tlak lo, saram bantukin an rak kan zuat lio caan kha ka vun thei ttha. Tthangthar mino hna nih kanmah bantukin an vun temin ve laian vun tuar ve lai ka ruah ah, ka ngaih a chia, ka lung a fak,ka lung a rawk. ka thin zong a hung tuk. Hmailei mino hna nun ding ning, an ton te laimi thil ka ruah ah zan hmanh ah ka hngih kho lo, ka rawl ei kaa zong a thaw lo.\nKum 1962, kum 1988 lio caan ah hin Kawlram mizapi nih duh lonak a phunphun in an langhter. Ralkap uknak duh lo ruangahan pum tiang hmanh mei in ai khaang mi hmanh an rak um. Ram dang nih zei ti tal in an kan bawm hnga maw tiah kan rak i ruahchan, ram dang aw-aan lawng kan ngai. U.N.O. nih zei bia a chim hna maw ti lawng kan hngak. Ram dang nih hriamnam in an kan bawmh lo ah cun kanmah te in kan tuahmi hi cu a fufing lai lo, tlam a tling kho bal lai lo, Kawlram hi ai thleng kho bal lai lo ti hi kan rak ruat. Ram dang nih bia le holh cun an chim len ko nain, zei tipi bawmh le chanh a um lo.\nSanctions phunkip an tuah nain Kawlram mipi caah a fak chin. Uktu ralkap cu chiahnak tiang um lo in an rum. Ka cinken rihmi cu Ne Win chan lio ah lung man sung ton 33, minung hmanh nih an phur kho lo, tlanglawng in an phurh i,piah puai hmanh ah an rak piah Cu lung cu caan tlawmpal ah a lotlau.Ralkap uktu bawi hna nih an rak hlohlak ko. Ram mipi caah si lo in, anmah ralkap bawi ca tu ah a rak cang. Cu ti cun kan Kawlram cu duhsah tein a si a fak chin lengmang i, Vawlei cung ram sfak bik. Leat Developing Country (L.D. C) ram ah ai cang. South -East Asia ah ram rum bik le ram nuam bik ram cu sifak bik ram ah Ralkap nih an chiah. Ram caah an ttuan lo, anmah miaknak le anmah le sahlawh rualchan ca lawngah an ttuan. Cucaah ralkap he ai pehtlaimi,ralkap sahlawh rualchan cu Kawlram ah mi liangngan bik,mi rum bik le min thang bik ah an i chuah.\nSihmanhsehlaw, Ralkap uknak ttha lo thawktu Ne Win cu a thih ni ah ruak thlahtu minung 25 lawng an si, a thli tein an vui. A thih ni ah a ngaih achiami, a thih a tuarpitu, a fanu fapa dah ti lo, ram mi pakhat hmanh an um lo. Vawlei pumpi kan zoh tikah mizapi harnak petu, mah ca lawng a ttuanmi, mah pumpak zawn lawng a ruatmi hna cu an donghlei ai dawh lo, an donghnak a chiakha ti hi fiang tein a lang.\nAtu Min Aung Hlaing nih uknak hranhram in a laakmi, Uknak a chuhmi hi phung le phai, Kawlram Uknak Phunghrampi (Constitution) he ai kalh. Aanaa ting khawhnak lam a si lo. Ram rawknak, ram cheuhmalnak…tbk..zei hmanh a um lo. Mirang holh cun, “disintergrate the Union or disintergrate national solidarity or that may cause the loss of sovereignty,” timi tuahsernak pakhat hmanh a um lo. Amah Min Aung Hlaing nih President ttuan a duh caah aanaa a tingmi a si ko. Hlan deuh lio i aa-naa tingmi hna nak in a sual deuh. President si ka duh caah aa-naa ka ting tiah fiang tein chim seh law,pa ralttha a si ti hmanh a hlawh deuh hnga. Min Aung Hlaing tuahsernak hi Kawlram caah a chiahru tuk,sual hmanh ah sual eerlet a si.\nKawlram hi a van a chia. Zeiruang ah dah a si hnga? Kawl cu Siangpahrang can duh ah a fapa nih a pa a thah,a pa nih a fapa a thah timi tuanbia a ngeimi miphun an si. Laimi cu mah tein ai ukmi, mah konglam, mah tein ai caihkhaanmi, mah konglam mah tein ai tuaktaanmi miphun kan rak si. Miphun phunkhat, miphun tling, mah ram, mah ramri, mah holh.mah nunphung te a ngeimi,miphun kan rak si. Asinain, nihin ni ah cun midang kut tang ah ther le phang in, a hman loh, a dik lo timi hngal ko na in, fialmi rian, khinhmi rian hna al ngam loin sal rian a ttuanmi, miphun ah kan hun i cang cang. Cunglei bawi nih an ka fial tiah zalong tein al ngam lo in, sal bangin kan ttuan. Sal cu a bawi le nih an fialmi rian paoh. a duh zong a duh lo zongah a ttuan a hau; alnak nawl a ngei lo. Laimi zong hlan lio Judah sal taang kan hluan ko cang ee. “Mah te a rak i ukmi miphun ve lo bang.”\nTthangthar nonawn, techin fapar hna nih kanmah bang, an hun temin lai le an si te ding ka ruah ah ka lung afak tuk,ka si a vaang, ka lung re a thei, ka ngaih a chia i, ka thin zong a hung tuk. “Thinhun nan duh ahcun Kawlram kong ruat u,” tiah an rak timi bia kha nihin ni caan ah ka ruat tthan. Hi bia hi a hmaan tuk, a dik tuk. Ralkap le palik a si lomi hna, ram minung caah cun bia roriak le bia dik taktak a si ka ti.\n“Duh zoh le huat zoh ai lo,” an ti bang,mah le ram te cu kan ruat lai lo, kan tuak lai lo ti awk a ttha lo. Kan ruah deuhdeuh paoh ah kan lungfah a zual deuhdeuh. Kawlram a ummi kan unau kong kan ruah ah kan zaang an fak. A langin zei tuahpiak kho kan si lo; a hmun um zongah zei tuahpiak kho kan si lo. Kan tuah khawhmi cu Pathian sinah bawmh hal in thlacampiak lawng hi kan tuah khawhmi a si.\nCivil Disobedience Movement (C.D.M) le a dang cawlcanghnak caah, kan ti khawhnak lamkip in kan bawmh hna a hau. Ram dang sinah kan harnak chim in a lamkip in bawmhnak kan hal a hau ko. Abiapi bikmi kan tuah khawhmi cu, Kawlram nih Democracy Uknak a hmuh khawh tthannak hnga, zalong tein kan tthutdir khawhnak ding ca le zalong tein Pathian kan biak khawhnak ding caah Pathian sinah bawm hal in, lung dong loin thlacam ko hna u sih. Kan ram, Kawlram caah, Khua dei caan a phan ve te ko lai. “Palm 30:5, Zan ah mittli tlaknak um hmanh seh law, Zing lei ah cun lawmhnak a ra than ve.” Credit : Hre Lian Kio\n← Mindat lei kan hawi le Chin Nurses Association nih bawmhnak tlawmte tuah dingin ka chawnh hna\nDemocracy afir mi Ralkap Uknak cu kan doh lai, kan hrawh cikcek lai →


PATHIAN (GOD)\n[Genesis 1:2]: Rilipi cu muihnak nih a khuh i Thlarau cu aa chawk. [Lamkaltu 5:3-5]: Thlarau cu Pathian a sinak a langhter. Thlarau sin ah lih chim cu Pathian sin ah lih chim a si a ti.Theih HerhmiPathian kan biak tikah Pa le Fapa le Thiang Thlarau hi an i tluk, hmun khat ah an um ti, Pathian pakhat an si ti hngalh a herh. A tluk tein Pathian an si caah pakhat khat hi uar hlei ding a si lo. An pathum in Pathian an si ti. Pa lawng maw, Fapa lawng maw, Thiang Thlarau lawng maw, kan zumh ding a si lo. Pa le Fapa le Thlarau hna thumkomh Pathian hi kan thangthat ding a si. Kan thinlung ah cuan ter ding a si.\nKhrihfabu [The Church]


Lai meithal nan ap ahcun khua in kan chuak lai tiah Council ralkap nih khuami an leem hna – The Cherry Par\nLai meithal nan ap ahcun khua in kan chuak lai tiah Council ralkap nih khuami an leem hna\nApril 22, 2021 Cherry News\nLai meithal 150 hrawng nan ap ahcun khua in kan chuak lai tiah Council ralkap pawl nih Sagaing ramthen, Yinmarpin peng, Kapaing khuami pawl nihin ah an leem hna tiah kan theih. “Drone in video an thlak mi ah Lai meithal 300 hrawng an hmuh i 150 ap ding ah phungki sin in an kan chimh. Kannih nih cun ap lo ding in bia kan khiah. Kan ap ahcun thawng fianhnak ah, rammi kanmah lei ah an tang ti in vawleipi an hlen lai i an kedan tang in kan luat ti lai lo,” tiah Kapaing khuami pakhat nih a chim.\nRalkap cu Kapaing khua pawng ah hmun an khuarnak ni thum hrawng a si cang. Kum 18 in 50 kar pa pawl cu ralkap nih khua chung luh an sianh hna lo ca ah inn zuat satil pawl rawlpek an i harh. Council ralkap pawl an i helhum ca ah kiangkap khua a si mi Yinpaungtaing, Sinswe, Mohloh, Ahtet Nganan, Oh Nganan khuate pawl tel in khua tam deuh cu an zaam tiah khuami hna sin in theih a si. (Ref: RFA)\nCakei hring ṭhawn saling ah caku cakei nih dang hleice phunphun in..Cakei hring (minung a seh kho taktakmi cakei nung) le caku cakei (thli le dang lawng in ral seh ai tiimmi cakei) kong cu riatriat ti tawnmi 1988 Kawlram buainak nih a rak hrin. Tupi pakhat cu cakei hring (nung) pakhat nih ruhraang ngai in a uk hna. Cu cakei a pen khawhnak tiva ral pet in a ram ukmi saram pawl an rak chuak.\nTiva ral pet pawl nihcun an ram chung i cakei hring dohtu dingah ti in cakei deu an rak ser. Caku in an rak ser caah a min ah “caku cakei” an rak ti phah. Mirang cun, “paper tiger” an rak ti. Kawl cun, “စက္ကူ ကျား” ti khi a rak si.\nPaper Tiger lutlai cu Dr Sein Win timi Pi Suu cousin pa khi a rak si. Ramleng Kawl cozah Prime Minister a rak si.\nKhi pa thawng khin, Tlangmi ramleng cawlcanghnak vialte nih thluachuah an rak hmu. Chin ho kanmah unau pawl zong, ipheh lo tein an ichim ko ahcun, cucu a rak si, an ti.\nPaper Tiger phu kha an lahkhah eimi a rak tam pah rua, Kawlram mi ca tuak cun. Cuti cun, an inuam. An ei bal lo an ei, an phanh bal lo an phan. An din bal lo an ding kho. Tikah, Catlap Cakei pi cu a tha thu tuk cang i ramchung Cakei Hring doh nemnam a huam ti lo.\nRam pical pawl bawmhnak ah ai zaa i a rii, ai nuam khim, a rak itinhmi le a miphun a philh an ti. Anmah Kawl lila bak nih fak taktak in an rak phomh hna. Cu a rak phomhtu pawl cu Khin Nyunt zuatmi zong an rak si lo. Than Shwe uico zong an rak si lo. Anmah he cii khat “Kawlram thlennak caah” ti in a rak zaampi hawi lila an rak si ko. Kawlram cu an rak thleng kho nemmam loh. Yenanchaung i Pe Kan Kaung timi pa cafung tawpherh hnawhnak men ah an rak ichuah.\nTutan hi “Paper Tiger” ti si loin, “Facebook Tiger” phun cu a von dir. Caku cakei cu si ti men hnga lo. A olnak cun online cakei ti ko usih. Online ti tik zong cun Facebook deuh hman cio si i Facebook Cakei si ko hnga cu….\nA biapimi cu…\nWhat the heck can this Facebook Tiger do? Do we need to hear their voices of interviews again and again for the transformation of our country? Do they think themselves the Myanmar experts or international politics or relation experts whatever?\nZaran he ikhahnak zawn…We all altogether hate the military government and their dictatorship in our country.\nWe all hate the brutality of uncivilized actions by the mil gov in our country.\nKan ikhah lonak….Some people (the opportunists) see political turmoil in our country as a chance to fill their pockets with gold. But the true people sacrifice their lives even without honoring their names.\nAn doh kho lai maw? “An ral nak hmanh in a lung aa rual lomi, mi nautat hmang pawl nih dahkaw, a lung aa rual i a hram a fek cangmi phu cu doh an timh cu” ti usi law, zeitin na leh lai? Miphun tribe chung hmanhah an duh lonak chim a duh lomi pawl nih khuazei maw tlang khawng kho lai bang cun an awn i an khuang. An tei lai maw, tuak ko. An ral tawpherh car hmanh an ziat kho lai ka zum hna lo e. Credit: Salai C Alexander\n← US ah Za Uk Lian nih Minung Pakhat Meithal in a Kah Hnu ah aa That Ve\nBreaking News: Min Aung Hlaing Cu Indonesia Ah A Kal Taktak Cang Lai, Biathli Theih A Si Cang. →


Chin Ram Pumpi Nih Kan Umnak Khua Le Hmun Cio Kan Ven A Herh Cang Lai – The Cherry Par\nChin Ram Pumpi Nih Kan Umnak Khua Le Hmun Cio Kan Ven A Herh Cang Lai\nCHIN RAM PUMPI NIH KAN UMNAK KHUA LE HMUN CIO KAN VEN A HERH CANG LAI.\nA tu lio caan ah thu thluah mah in oh caan a si ti lo, Hringtu Kan Paa le vial te Lung fim te in Mino hna hi khua ruah pi le Thaa zaang pek caan a si cang. Nungak Tlangval vial te hna nan khua cio kha hriamnam Nan ngaih mi paoh in rak i veng cio u, Chinram ah Hakha Mino bochan awk an tlaak taktak Chun Zaan in harnak a tong mi an zuam hnawh colh hna Upat an tlaak.\nA ra lai mi caan thlakhat maw thla hnih maw ram pumpi in harnak nganpi kan tong kho,a ruang cu, Ram Chung Mipi nih tuah ding le ttuan ding au ding hi thlakhat reng lo kan tuah cang hna, ram chung rian cu Kan lim kan hlawh a tling ko, a si na in Ralkap pawl kut chung ah Meithal in an ven mi kan taa asi mi Democracy Uknak Mipi Cozah sin ah a pek duh rih lo caah thisen tam tuk a kuang cang.\nHi ruangah American hruainak in Kawlram Rili cungah cun Navy Ralkap cu an phaan na in ram Chung Mipi duh ning ban tuk in kah colh le doh ngai ngai a um rih lo caah,KIA/KIO KNU Pawl tu hi ram chungah bia tak te in cawl cangh an timh caah Sivil War ram chung ah ral tuknak hi a chuah Lai zumh asi cang, Tlaang Cung hriam tlai hna le Dr. SaSa an bia ruah ning ngaih leng mang tik ah Kawlram pumpi an Mino cio hriam naam tlaih caan a phaan cang, Ram Leng Ralkap nih an Kan bomh ve te Lai na in cu hlaan ah Chin Comondo Ralkap CNA le CNF he ttan rual zokzok a herh cang.\nHriamnam le hman thlaak Kan taar mi ban tuk khi Chinram Mino hna nih i tlaih khawh dingin kan ngaih dih a herh cang,Lairam Nusal pasal ttha hna tho u law dir hna usi. Lairam nih an herh cang. Credit: San Nada\n← March 21 zaan ah Chin Ramkulh Cozah Zung hmai ralkap nih Hakha mino an velh hna\nPu Zing Cung He 2019 Ah Phone Kan I Chawn I Bia Kan i Ruah →


Hakha College Sianguk Thar Dr. Lian Za Khup Le The Chinland Post Tonnak - THE CHINLAND POST\nHakha College Sianguk Thar Dr. Lian Za Khup Le The Chinland Post Tonnak\nThe Chinland Post| 2018 July 17| Hakha College ah a hmasabik sianguk a tuanmi Dr. Aye Aye Ngun cu pension a laak hnu ah sianguk tuan dingin 2018 June 18 ah Hakha a phan tharmi Dr. Lian Za Khup cu The Chinland Post nih chikkhat ton biaruahnak kan ngeih.\nHakha College Sianguk Thar Dr. Lian Za Khup\nTCP: Nangmah kong kan chim law kan i lawm ko hnga?\nDr. LZK: Keimah ka min cu Dr. Lian Za Khup a si i 1961 June 1 ah Tonzang peng Tuingui khua ah ka chuak. Tang 8 tiang khua ah sianginn ka kai. Tanghra cu Tonzang Siangsangruun in 1977 ah ka awng. 1978 ah Monywa Detah college ah ka kai. Mah dih in Yangon ah ka thial i kannih lio cu sianghleiruun kumthumnak kan kai ah major then a si Philosophy major ka ngah. 1981 ah Yangon University in BA ka dih. 1982 ah Qualify ka ngah. Qualify a ngahmi nih sianglairuun cachimh rian sok khawh a si caah cachimh rian cu ka sok i 1983 October 29 in siang cachim ah ka lut. 1986 ah B. Ed ka ngah. 1988 ah Master ka dih.\n1990 November 2 in Tutor ka ngah i Taunggyi sianghleiruun ah Tutor ka tuan. 1988 ah Mandalay University ah Assistant Lecturer in kaa thial. 2003 ah Lecturer an ka pek. 2009 September in Associate Professor ka ngah. 2011 July 20 in Professor ka ngah. Kyautse University ah kum 7 ka um hnu ah tukum June 18 ah Hakha College i sianguk si dingin cunglei nih ka rian an kaiter i ka phaknak asi. Ka nupi cu siangcachim a si i tu hi Patheingyi Ungchaw khua ah a um. Fanu pakhat le fapa pahnih kan ngei i sianginn an dih cio cang.\nTCP: Hakha College caah zeibantuk chunmang dah na ngeih?\nDr. LZK: Chunmang pahnih he Hakha college hi ka phan. Pakhatnak cu, mirang pawl sawm in sianginn cacawn caan a dih hnu zanlei sang ah siangngakchia caah mirang ca cawn caan tuahpiak khawh ding ka duh. Kanmah chan lio ahcun Chinmi cu mirangca an thiam tiah rak ruah tawn a si. Asinain tu cu tha tein a cawngmi Kawl pawl nih an kan tei tuk cang. Cucaah anmah mirang pawl hrimhrim kha sawm in chimhter ka duh. Kyautse University zongah ka thial lai te ah kan tuah. Thlahlawh pek loin kanmah bantuk ram thangcho lo ahhin pumpek in ca chimh a huammi mirang an um ko lai. Cucu hlathlai, pehtlaih in cawnnak tuah ka duh.\nCun a pahnihnak cu a harsa mi sianginn kai kho lomi bawmhchanh khawhnak dingah Education Foundation dirh in tangka cawihnak bantuk tuah ka duh. Cucu Hluttaw, Cozah phu, khuanu khuapa, chawletthal mi rum pawl, ramkhel minung pawl biaknak lei mibu pawl tibantuk felfai tein tonnak tuah i ceihkhan hnu ah tangka thawh cio, a herh ahcun ramdang zongah bawmhnak hal tibantuk in tangka khonnak tuah ka duh. Cu tangka khonmi cu a harsa mi siangngakchia zeitindah cawih an si lai, sianginn an chuah hnu rian a ngah tik in cu tikah cham than ding tibantuk le tangka hi ho nih a tawlrel lai i zei bank ah kan chiah lai tibantuk kha a felfai tein ceih khan a si hnga. Cozah nih bawmhnak zeimawzat cu a tuah ko nain a tlawm deuh tikah hika zong ah siangngakchia zeimaw zat cu an harsa tuk i sianginn kai kho loin an um ti ka theih i ka lung tha lo tuk.\nTCP: College i zung riantuan auh caan zong a nai cang i nikum zung riantuan lak te hna ah khan ziknawh eihmuarnak a um pah tiah kan theih i nangmah chan ahhin tah zeitindah ziknawh eihmuar a um lonak ding zeidah tuah na timh?\nDr. LZK: Ka phaknak a nai tuk rih tikah a hlan kong zeihmanh ka thei lo. Zung riantuantu an auh tikah zeibantuk in an auh le zeitindah mi an thim ning tibantuk zong ka hngal lo. Ka fanu zong MRES a si i nai te kha hika ah Tutor a sok le camipuai a rak phi i a sung ko. A thiam lo i si lai cu.\nTCP: Kawl cachimtu nih siangngakchia sinah Chin miphun cu nan hruttuk, mi upat zong nan thiam lo, nan hngaltuk tiah an ti mi hna a um tiah kan theih. Cun Myanmarsar department i professor nu nih Chin nu pawl nih dawtnak nan cham dang cu pa sin ah va lut in a nupi si dingah nan pum nan i pe tibantuk in ngaih a nuam lem lomi nunphung le sining kong soisel le thlanglamhnak bia a chimmi um ti kan theih. Hi bantuk hi tah na rian tuan caan chungah zeitindah tlangtlak na timh?\nDr. LZK: Hi bantuk cu biachimtu fim a hau. Minung cu a felmi an um lai, a fello zong an um ve lai. Pakhat hnih ruangah miphun min te hna bunh in bia chim phung a si lo. Cun pumpek in dawtnak nan cham tibantuk zong cu a tak ahcun Chinram ah a pum aa zuarmi hlawhhlang kan um lo. Cucu kawlram ah a tam deuh mi a si. Cu kong zongah kawl pawl cu nan pum nan i zuar tiah an miphun min in ti ding a si lo. Kha bantuk kha cu a chimtu kha sik le chimhcak an hau.\nTCP: Nan sianginn campus chungah ningcang tein fimhlawm loin hlonh sawhsawh mi hmunthur kan hmuh pah len. Hihi tu ahcun a tlawmte rih ko nain minung zong an tam deuh le caan a sau cun a phung bantuk ah ruat in hlonh chap lengmang i hnawm pon ngan pi ah i can a fawite. Hihi zeitin tuah na duh? Sipin nih tah hnawm an in lakpiak hna maw? Nanmah nih tah hnawmpung te hna a za in nan ngei maw? College chung hnawm vialte hmunkhat ah ningcang tein hlonh ding tibantuk in hmunhma sawh mi tah nan ngei maw?\nDr. LZK: Sipin hi Hakha College ka phak hnu in voikhat hmanh hnawm lakpiak ah an rat ka hmu rih lo. Cun hnawmpung zong ka hmu set lo. Hmunthur hmunkhat te ah ningcang tein fimhlawmnak ding hmunhma zong kan ngei rua lo. Mi pakhat cio nih kanmah le hnawm zong ningcang tein kan i fimhlawm a herh i kokek thingram zong kan dawt a herh. Thingram tawnhman ning kan thiam lo ruangah khuati a rawk i 2015 lio i min a cimh le khua cheukhat cu an ning pi hna in thial an hauh kha a si.\nTCP: Ti le mei tah nan tlam a tling maw zeidah nan lawh?\nDr. LZK: Ti hi sipin nih Timit ti an kan pek i kan herh ning tluk in a phan lo. Mei zong kan herh ning cun a tha lo.\nHakha College ahhin a leng kai mi (Distance) le a chung kai mi 442 le a chung kai mi 530 an um i an dihlak fonh ah 972 an si. Major 9 an ngei i cachimtu 50 le zung riantuan 85 an um.\nTi le mei an tlamtlin lomi kongah le hnawm fimhlawmnak kongah Sipin penguk kan hal tikah minung thazaang le set thilri thazaang zong kan i daih lo cun college ahcun anmah tein hnawm fimhlawm ningcang kha an ngeih awk a herh. Cun hi kongah bawmh an kan hal ahcun zeitik paoh ah bawmh ding timhcia kan si ko. Ti kong tu hi cu a chim awk zong tha lo. Timit tikong hi cu tu zong hi a buai ngai mi a si tiah a chim. Mei kongah hin College, Sii-inn le Hotel tibantuk cu anmah tein budget halmi chungin tuahpiak an si i khuachung mi zapi hmanmi bantuk in meter man in tuahpiak te hna an si lo. Cucaah anmah nih an i zat dingmi set tibantuk kha budget an hal sinah hal phung a si tiah kan theih.\nPrevious Myanmar Ram Tanghra Ah Mark Tambik Hmutu Tin Mya Nwe He Biaruahnak


Chinmi Kong Chinmi Thawngpang Faiceu Laimi Kong\nNgandamnak le Dawhnak\nMinthang le Zaanglek\n[ October 29, 2018 ] Lai Lungrawn Vol. 3 Hlaphel A Chuak Cang Minthang le Zaanglek\n[ October 16, 2018 ] Zinghmuh Tlang I Chuncung Lungphun A Hrawktu Theih An Si Cang Chinmi Kong\n[ October 11, 2018 ] Chin Ramkulh Cozah Nih Laitili Tidil An Tuahmi Le National Park Tuah Ding Kong Ah Chuncung Khuami An Lungtling Lo Chinmi Kong\n[ September 25, 2018 ] Simon Sang Hre: Melbourne Le Sydney Ah Ralzaam Phak A Har Cang Lai Ramdang Thawngpang\n[ September 19, 2018 ] Shan Ramkulh Ah Tlaihhrem Le Lainawn Sual In Minung 2 Cu Thihdaan Pek An Si Myanmar\n[ September 19, 2018 ] Myanmar Ralzaam Camp Mincim In Minung 1 A Thi; 7 An Tlau Ramdang Thawngpang\n[ September 18, 2018 ] US Cozah Nih 2019 Chung Ralzaam Laak Ding Milu Zat A Thumh Chap Lai Ramdang Thawngpang\n[ September 18, 2018 ] Australia Ah Motor Pahnak In Pu Joseph Lian Hrin A Nunnak Liam Chinmi Kong\n[ September 12, 2018 ] Elizabeth Sui Dang I A Ruak Cu Myanmar Ah Tlunpi A Si Cang Malaysia\n[ September 7, 2018 ] Lainawn Sual In Myanmar Pa Thihdan Pek A Tong Kho Men Malaysia\nZinghmuh Tlang I Chuncung Lungphun A Hrawktu Theih An Si Cang\nOctober 16, 2018 Salai Robert Ngun Sang 0\nChuncung khuami hna nih ramri hngalhnak caah Zinghmuh Tlang le Laitili (Chuncung nih pupa chan in an rak sunsakmi tibual a si) ah sing 10 renglo dih in lung an phunmi pahnih a rak khuaitu [Rel Chap]\nChin Ramkulh Cozah Nih Laitili Tidil An Tuahmi Le National Park Tuah Ding Kong Ah Chuncung Khuami An Lungtling Lo\nOctober 11, 2018 Salai Robert Ngun Sang 0\nChin Ramkulh cozah nih Zinghmuh Tlang National Park tuah dingin a timhtuahmi hi Hakha peng, Falam peng, le Thantlang peng pathum ram chungah a ummi a si. Hakha peng, Chuncung ram chung acre 7756, Falam [Rel Chap]\nAustralia Ah Motor Pahnak In Pu Joseph Lian Hrin A Nunnak Liam\nSeptember 18, 2018 Salai Robert Ngun Sang 0\nAustralia ram, Nitlaklei Melbourne ah khua a sami Pu Joseph Lian Hrin cu nihin zinglei sml 7: 00 hrawngah ah thilri cawinak motor (crane) nih a pah i a nunnak liam tiah theih a si. [Rel Chap]\nMalaysia Ah A Tlau Ti’n Rak Ruahmi Tha Pum Cu Hmuh A Si Than Cang\nAugust 6, 2018 Salai Robert Ngun Sang 0\nMalaysia ah ralzaam dirhmun in khua a sami Chin tlangval Tha Pum cu khawika a umnak hngalh loin caan sau ngai a si hnuah dam le lawm tein a thawngpang theih khawh a si than [Rel Chap]\nChuncung Khua Chungah Zu Zuar Khap A Si; Ks. 2,000,000 Leng Man Tlaih A Si Cang\nJuly 23, 2018 Salai Robert Ngun Sang 0\nHakha Peng, Chuncung khua chungah zu zuar khap a si i nihin tiangah zu Ks. 2,400,000 man hrawng cu tlaih a si cang tiah theih a si. July 17 thawk khan Chuncung khuabawi hruainak in [Rel Chap]\nRev. Tluang Hre Le CNA Ralkap Mai Ca Bor Cu Mizapi He Tonbiaruahnak An Ngei Lai\nJune 1, 2018 Salai Robert Ngun Sang 0\nCamp Victoria ah Thlarau lei pacan dirhmun in rian a tuantu Rev. Tluang Hre le Chin National Army (CNA) Ralkap Mai Ca Bor cu April 12 ahkhan Australia ah an rak phan i Perth le [Rel Chap]\nZinghmuh Tlang Hi Hakha Peng Ta A Si Maw?\nMay 28, 2018 Salai Robert Ngun Sang 0\nZinghmuh Tlang hi ahohmanh nih i cuh awk zong a si lo ti hi mi tampi nih fian a si ko. Tlang hi i cuh taktak mi thil cu a si lo, aa dawh ruang [Rel Chap]\nNitlak Lei Melbourne Ah Rev. Tluang Hre Le CNA Ralkap Mai Ca Bor An Phan Cang\nCamp Victoria ah Thlarau lei dirkamhtu dirhmun in rian a tuantu Rev. Tluang Hre le Chin National Army (CNA) Ralkap Mai Ca Bor cu April 12 ahkhan Australia ah an rak phan i Perth le [Rel Chap]\nMalaysia Chin Mino Nih Bawmhalnak An Thok Cang lai\nMay 6, 2018 mark 0\nKawl ralkap le KIA i kahnak ruang ah harsatnak a tong mi kan unau Kachin miphung hna caah bawmhalnak cu Malaysia Chin Mino ( Chin Youth In Malaysia) nih cawlcanghnak hram an thok cang lai, [Rel Chap]\nKachin Ram Ah Harnak Atongmi Pawl Caah Malaysia Chin Mino Nih Bawmhnak Kan Hal lai\nMay 4, 2018 mark 0\nKachin ram ah ralruang ah harsatnak a tuar cuahmah mi kan unau Kachin miphun pawl caah Malaysia ummi mino hna cawlcangh nain Khrihfa bukip mino hna sin ah bawmhhalnak tuah ding in timhtuahnak ngeih asi. [Rel Chap]\nMalaysia Ah Hri Awk In Chin Pa A Nunnak A Liam\nMay 2, 2018 mark 0\nNihin zinglei sml 11: 30 hrawngah Pu Moe Dung cu Malaysia, Manjung khua a umnak ah hri awk in a nunnak a liam tiah theih a si. Pu Moe Dung hi Laitlang lei Khuahrang khuami [Rel Chap]\nNa fale Na Cawnpiak Hna Lo Ahcun Kan Miphun An Zuar Lai\nApril 27, 2018 Faiceu 0\nJune, 2010|| Kuala Lumpur || US ram State pakhat i sianginn cachim nu nih UNHCR Kuala Lumpur zung ah ca a rak tial. A ca tial mi cu Chin miphun hi ralzam an si lo [Rel Chap]\nDaw Su le NLD Caah Upadi lei Ruahnak Petu U Kyi Win A Liam Ruangmang\nApril 26, 2018 Philip 0\nRam pumpi ruahnak petu Aung San Suu Kyi ruahnak petu le NLD Party caah upadi lei ruahnak pek rian a rak tuan balmi (NLD Central Upadi phu member zong simi) U Kyi Win cu kum [Rel Chap]\nChin Ramkulh Khualipi Hakha Hnawm Tawlrelnak Ah Ruah Ding\nChin ramkulh khualipi Hakha ah, hnawm an tawlrel ning (waste management) lei ah ruah ding tam ngai a um. Ruah ning ti tikah, zeidang pi si loin an tuah ning hi khuapi caah a tha [Rel Chap]\nA Voi 7nk Hero Cup Ah Borhters (FC) Nih Champion An Lak\nChin Ramkulh Khualipi Hakha hram bunh Hero Phu tawl relnak in kum khat voikhat tuah tawnmi 7star Futsal cup pi cu, tuni April 26 ah tluang tein an dih — Champion cu Brother (FC) nih [Rel Chap]\nSahdah Le Khaini Kong Ah Australia Um Chinmi Hna Sin Ralrin Peknak\nApril 26, 2018 Salai Robert Ngun Sang 0\nIndia le Malaysia lei in Australia ram ah sahdah/raja, kunpawng, kuak le khaini tibantuk zukhmawm awk pawl tampi hi Chinmi hna sinin a phak lengmang caah Australia Lah-wah-kah Zung (Department of Border Protection) nih ralrin [Rel Chap]\nRel Bikmi Hna\nLicence Ningcang Loin Mawtaw A Mawngmi Ramdangmi Tlaih Cuahmah An Si\nMay 4, 2016 129\nRalrin Ding! Thil I Hrawmnak In HIV Zawtnak I Chonh Khawh A Si\nAugust 19, 2016 127\nNau Pawi Bantuk In Damlonak A Ngeimi Ngakchia Nute\nJune 27, 2016 111\nMalaysia Phungninglo Myanmar 1700 Cu Thla 2 Chungah Rianṭuannak Catlap Pek Ding\nJune 29, 2016 105\nCCF Puchong Biakinn Tlaihkhihnak Thawngpang Thar\nJuly 31, 2016 101\nLike Law Cathar Na Hmuh Peng Lai\nAccident Asia Australia Business capar Chin Crime Education Europe Illegal Immigrants India Interview ISIS Lenhloi Malaysia Minthang Miss Myanmar Ngandamnak Opinion Pathian bia Poems Politics Refugees Religion Rohingya Thailand UNHCR US Work World\nCopyright © 2018 | Faiceu Media Group Theme by Ṭial Lian Thang [ Email: lian@faiceunews.com ]


Ngeih Chia Tuk Si Ko : Hakha University Siang In Chung Ah Ralkap Nih Um Nak Hmun An Khur Cang. – Chintanbo\nMarch 7, 2021 admin CHINNEWS 0\nkan laitlang i hi bantuk thawng vun theih cu ngaih a chiatuk si ko cang. Mipi zawng nih biatak te le raltthat nak he kani ralrin taktak aherh tuk cang koHakha University hmun chung ah ralkap nih umhmun an khuar. Chin Ramkulh, Hakha khuapi, Hakha University hmun chung ah 2021 March 7 zaanlei suimilaam 2:00 hnu in ralkap nih umhmun an khuar cang tiah theih a si.\nHi bantuk in, Hakha University ah ralkap nih umhmun an khuar mi kong he pehtlai in University chung riantuan pakhat nih, “Kei cu zeihmanh ka thei lo. Sianginn lei upa he an i chawnbia i a si lai. Cun, atu an rat i umhmun an khuar zong hi atu cu mei kangh ti bantuk pawl a um lengmang tik ah security ca ah an rat mi a si lai,” tiah a ruak nak a chim ve..\nRalkap nih University hmun chungah umhmun an khuar ca ah University chung a um mi siangngakchia cachim le riantuantu hna zong a dang ah an i thial dih tiah kan theih. Cun, Chin State Administration Council Chairman Pu Ngun San Aung nih, “Kei cu zeihmanh ka thei lo. Keimah lei chawnhbiaknak a um lo. Atu an kal mi hi cu security ca ah a si lai ti ka ruah ko,” tiah a chim ve.\nHi bantuk in Sagaing Ramthen Monywa University, Kayah Ramkulh Luai-kaw University chung ah ralkap nih umhmun an khuar nain mizapi lei nih an duh lo ca ah an i thial than tiah theih a si. Cun, Hakha University sianginn principal Dr. Lian Za Khup nih, cun“kei cu Pakhat hmanh ka thei ve lo. Ramkulh council lei nih an tawlrel mi a si lai,” tiah a chim ve.Hi bantuk in Ngun San Aung Le Principal Dr.Lian za khup nih an chim tikah hin zumh an hartuk ko.\nSource: The Hakha Post


Hakha Viewpoint Zun-inn Dirhmun Hi Zoh A Chia Bak – Chin 11 News\nHakha Viewpoint Zun-inn Dirhmun Hi Zoh A Chia Bak\nHakha Viewpoint Zuun-inn Dirhmun A Si\nLuhman – 1000\nHakha Cuanhnak Viewpoint a thanchonak, athat deuhnak ca le A Thianghlim caah kan bawm ve ti a si!\nSipin tuanvo maw a si.. Contractor company sing (100) Cozah sin pek in luhman Ks.1000 a kholhtu rian dah a si tihi theih fian a si rih lo. The Chinland Post\nHakha viewpoint zun-inn cu a mak ve taktak si. Mizapi nih an hmanmi zun inn ah mah bantuk um khawh cu khuaruah har a si ko. A phungmen tein zun-inn an tuah tinak a si ko khih. Luhman ks 1000 an lak ding ahcun zun-inn le ekinn zong tha tein an tuah awk a si.\nMah khi an zun-inn khi ti in tawl bal mi zong a lo ruam lo. Ramlak ah a ummi zun-inn bantuk ko a lo. Laimi nih sikan ngeih deuh zong kan hau. Ekinn le zun-inn cu ngandamnak caah a biapi taktak mi a si bantukin tuanvo ngeitu hna nih thianghlim tein le tha deuh tein kan tuah awk a si. Hakha sizung zong ekinn le zun-inn kong ah soisel a tong ngaingai. Hakha ah a ummi hi ekinn le zun-inn kong ah ralrin deuh kan hau cang tinak a si ko hih.\nMizapi nih an hmuh i an theih khawh venak lai rak share ve hrimhrim. A rauhhlan ah tha tein le thianghlim deuh tein an tuah khawhnak lai rak share ve. Mah bantuk thiamhlimnak kong ahhin sipin le cozah lawng rinh ding an si lo. Kanmah pumpak cio kan rian zong a si. A mah belte thil a tuah tu nih tha deuh tein an tuah awk an rian a si ve. Share


Lai Students’ Association (LSA) Sub-Headquaters; Sangau Nih Hlawh Tlin Nak A Hmu Mi Sianhngachia Pahlei Sa Rih Cu Conglomh Nak Ro Ca An Pek Hna – Thechinlandtoday\nLai Students’ Association (LSA) Sub-Headquaters; Sangau Nih Hlawh Tlin Nak A Hmu Mi Sianhngachia Pahlei Sa Rih Cu Conglomh Nak Ro Ca An Pek Hna\nadmin December 30, 2021 Leave a Comment on Lai Students’ Association (LSA) Sub-Headquaters; Sangau Nih Hlawh Tlin Nak A Hmu Mi Sianhngachia Pahlei Sa Rih Cu Conglomh Nak Ro Ca An Pek Hna\nDt. 29.12.2021 ah Lai Students’ Association (LSA) Sub-Headquaters; Sangau nih Sangau Sub-Headquaters Area chung ah siangngakchia hlawhtlinnak a hmu mi hna conglawmhnak an ngei. Hi caan ah hin LSA Sub-Headquaters; Sangau OB le Executive members leng ah, General Headquarters lei in Vice President Tumbikcheu le General Secretary MC Vanlalrova Lai hna nih an telpi hna.LSA Sub-Headquaters; Sangau Executive Committee hmasa cem nih biakhiahnak a rak tuah cang bantuk in “Sangau le a kiangkap khua, LSA Sub-Headquaters; Sangau area ah, kum 2020-2021 chung in siangngakchia hlawhtlinnak a hmu mi conglawmhnak rocatial pek siseh” tiah a rak ceih cang mi cu pehzulhnak an ngei. Hi conglawmhnak ah hin MBSE, CBSE le Recognised University in subject topper a silole distinction in hlawhtlinnak a hmu mi siangngakchia 17 hna sin ah rocatial an pek hna.\nCovid rai le thil dangdang ruangah hmunkhat ah tonpumhnak tuah lo in, LSA Sub-Headquaters; Sangau OB le Executive members hna leng ah General Headquarters hruaitu hna telpinak in siangngakchia conglawmh mi hna khua le anmah inn ah conglawmhnak rocatial hi va pekchanh a si. Lungtian khua in conglawmh mi 10 an um i, Lungtian-I YLA branch hruaitu hna tawlrelnak in Pu S. Malsawmsanga, Lungtian-I Branch YLA Secretary inn ah tonpumhnak caan tawite tuah in, hlawhtlinnak a hmu mi Lungtian khua 10 le Vartek khua siangngakchia pakhat telhchih in rocatial pekchanhnak ngeih a si. Rawlbuk khua in Pakhat, Sangau-I in pahnih, Sangau-II in pahnih le Sangau-IV in pakhat, an dihlak in hlawhtlinnak a hmu mi 17 hna sin ah conglawmhnak rocatial hi pek an si.\nConglawmhnak a tlamtin khawh nakhnga siangngakchia hlawhtlinnak a hmu mi hna le YLA khuatlang hruaitu leng ah zeizongte a tawlrelpitu General Headquarters hruaitu hna cung ah LSA Sub-Headquaters; Sangau nih cun lunglawmhnak bia a chim.\nNihin Thantlang AG Biak Inn Telh Chih In An Khang Nak Thawng Pang Update →\n← Kalay Peng Natchawng Khua Kah Doh Nak Ah Mipi Cei Lak An Thih Leng Ah An Inn Zong Tam Pi A Kang Than


By. Sang Hre: CNLD Party Le Candidates Nih Theih Tha A Si Ko Rua – Lai Lungrawn Post\nBy. Sang Hre: CNLD Party Le Candidates Nih Theih Tha A Si Ko Rua\nJuly 28, 2020 July 28, 2020 admin Chin News\nCNLD Party le Candidates nih theih tha a si ko rua: Tuzing ah Hakha Net nih Pu Sui Thio interview an tuah mi ka hmuh. Fel fai tein ka ngeih. A chim mi pawl khi kan Chin ram dirhmun le sining te fiang tein a langhter mi a si ko tiin ka ruah. Zei rel loin um bak lo ding a si tiin ka hmu. Nai hrawng cu CNLD pawl online ah kan langh tuk deuh le ruah awk thil a tam ngai. Online cun vote a thla kho lo ding- ramleng um pawl kan buai lut caah nan base nan tlorh sual lai ti phan a um tuk. Mah ti hin strategy kan thlen ah mipi nan tunmer khawh deuh hna lai tiah ka ruah. Hmailei kar fak deuh hlan nak ding ahcun hnulei sining le thilcang mi kha zoh ta a herh tawn theo caah\nHnulei zohthannak: 1. 2015 ah Chin party sunghnak tuak tikah 2010 lio MP a chuak mi pawl riantuan a that lo ning ruangah tam pi a tal. MP si cuahmah lio mi nih Lam contract hna ai lak i pengtlang hna he ai sik ko tik ahcun mah pa umnak party cu vote pek phung a si ti lo. Cucaah Thantlang peng nih cun 2015 ah NLD an vote nak a si bik.\n2. A kan tanhtu- dirhkamh tu hmurka ruangah vote tei khawh a si i sungh khawh a si. 2015 lio ah Chin party tanhtu le bomtu hmurka kha a chia hringhren. Chin party a vote lo mi paoh uico bantuk miphun daw lo – mihrut bantuk hna in online ah kan auh lulh mi pawl sentiment kha nan Chin party nih daihter thiam ngai a hau cang. Tanh hlei tuk kan ngei nak nih mi dang lung a let ter theo hna.\n3. Hi tluk in cathiam lo le ca rel kho lo miphun lak ah political ideology pawl hi campaign ah hman tuk ding a si lo. Sifak santlai lo hna caah political ideology an herh lo. Democracy suallam hmanh a fiang lo mi hmai ah Federal biafang tam tuk nan chim ahcun mah tein lam i phih bak a si. An khua ram te kha a si khawh tawk tein tun mer kho tu ding, an fahnak a tuar pi kho tu le an bia a ngai kho tu kha kawl cio a si. Tanghra a kai kho lo pa kha ziah na kai lo tiin sik ding a si lo. A kai khawh lonak a ruang tu kawl a hau deuh. Mah ti hin nan campaign strategy thleng kho uh law a tha deuh hnga maw tiah ruah mi pawl;\n1. Ni hin tiang candidates pawl biachim mi zok tikah nan i zuamnak ding (constituency) hmurka nan talh kho rih lo. Nan chim mi hnik khat pawl khi principle cun a tha tuk. Asinain, vote thla tu hna nih herh mi le ruah mi ning in respond a tuah kho mi hmurka a herh deuh. Khuate lei ah kal in hmei nu/pa hna le upa lungfim deuh nih an khuaram hmuh ning le an ruah ning kong hna chim rel kho uh.\n2. NLD le Suu Gyi ai hruh pi cang mi hna sin ah NLD le Suu Gyi nan soisel deuh deuh hna ahcun nan vote a zawr deuh deuh ve lai. Counter-attack cu i ruah cia hrim a hau. Cuca’h, 2015 -2020 chungah Hluttaw le Amyotta in Suu Gyi he riantuanttinak caan tha kan ngeih lo caah tutan na kan thim ahcun hmai ton in kan Chin miphun nih kan herh mi kong kan chim rel khawh lai. Ram pumpi Cozah a ser kho mi paoh he ralkap nih hrawh cikcek cang mi ram remh tti ding in riantuan tti khawh kan i zuam lai. Kan khuasak tuntuk ning tha deuh in mer khawh kan i zuam lai tbk in aw-aan nan thlen ah mipi sin in vote lak khawh deuh ding in lam a kal cang ko rua.\n3. Tu lio Chin ram lutlai cu an thutnak hmun ah an va fuh ko hna lai. Asinain, nan nih cu nan mah tu nih va fuh le bia va ruah nan hau lai. 4. Chinram sernak ding ahcun Central Cozah nih budget pek mi in tuah mi a si. NLD Cozah cu tangka tawlrel tu sawh sawh an si. Thein Sein Cozah chan lio nak in NLD Cozah chan ah eihmuarnak a tam deuh mi hi tutan na kan thim ahcun fak piin kan thianh hlim lai.\nA. Kan party member hna nih MP an tuan buin business an tuah chih sual ahcun an rian in dinhter an si lai. B. Chin ram ah Cozah rian sok tikah eirhmuarnak um loin rian sok mi chung in a thiam bik kha thim an si lai tbk. C. Budget kan ser tikah Kawlrawn Division (တိုင်း ဒေသာ) tluk in Busget ser khawh kan in zuam lai. Mah hi practical zong a si i mipi chimrel a herh bak mi political point a si tiin ka ruah.\nNote: 1. Online cun ngol pah cang ko uh. Khua te lei tu ah holh he ca he kal hnawh deuh cang hna uh. 2. 2015 in sunghzatlaknak kha big lesson ah i lak in daithlang loin mipi aw-aan thei mi le mipi aw-aan hoih ning in a tungmer kho mi candidates si hram uh. NLD vote pek a kal cuahmah mi hmanh a chuit kho mi nan si a hau. Atu ning in sau nan kal sual lai ti ka phan ngai. Cattialtu: By. Sang Hre


A Tar Ngai Cang Mi Hringtu Pa Rawldawr Ah Rawl A Ei Hnu Ah Man Sunglawi Takatk Thil Pahnih A Chiah Ta – Vaurawng\nA Tar Ngai Cang Mi Hringtu Pa Rawldawr Ah Rawl A Ei Hnu Ah Man Sunglawi Takatk Thil Pahnih A Chiah Ta\nA tar ngai cang mi hringtu pa cu a fapa nih rawldawr pakhat ah a kalpi ti si.\nHringtu a pa cu a tar ngaingai cang caah rawl a ei tikah buhfang le meh hang pawl kha a kut ah siseh a bawngbi le angki tiangin an i neh dih. Cu tikah pawngkam ah a țhu mi hna nih nihsawh ngai le fih ngai in an pafa cun an zoh hna, asinain a fapa cu zei paoh lo in dai tein a pa cu a zohkhenh.\nHringtu a pa nih rawl a ei dih hnu ah a fapa cu zei hmanh ningzak lo in, țhutdan cun a thawh i hringtu a pa cu a hruai i kutțawl nak lei ah a kalpi.\nKutțawlnak lei ah a pa kut kha thiang tein a țawl piak, cu pin ah a bawngbi le a angki ah ai nalh mi pawl kha a thianh piak dih, a sam zong țha tein a van tuah piak.\nAn pafa in kutțawlnak lei in an van chuah tikah rawldawr ah a țhu mi hna nih fihnawn le nihsawh nawn tein an zoh hna,\nA fapa nih an ei mi rawl man pek dingah a pa hruai pah in counter lei ah an kal, cu lio ah an pawngkam ah a țhu mi tarpa pakhat nih a fapa cu a hei auh….\n“Ka fa… thil pakhat tal kan philh tiah na ruat lo maw?”\n“Kan philh lo” tiah tarpa pakhat cu mino pa te nih cun a hei leh.\nCu tikah tarpa nih cun “nan philh mi a um ko… mah rawldawr ah a țhu mi kan dihlak caah nunzia chimhnak na kan chiah ta, hringtu pa le hna caah ruahchannak nganpi zong na kan chia ta” tiah a ti.\nCu ti tarpa pakhat nih a ti tikah pawngkam ah a țhu mi hna cu mit hmai chiahnak hngal lo in an um.\nMah ca nih zeibantuk nunzia dah a kan chim….\nKan ngakchiat lio ah a kan zohkhenhtu hringtu nu le pa hna tar lei le upat lei an si tikah an duh mi hmanh an i tuah kho theng ti lo, cu tikah fa le nih kan zohkhenh hna le kan țhithruai hna an hau ve. Cu bantuk in mi hmai ah hringtu nu le pa zohkhenh hi ningzah thil le fihnung thil a si tiah ruah lo ding, a sunglawi tuk mi rian asi.\nHringtu nu le pa hna kha zeitin dah kan zohkhenh hna ti mi cu kan mah le kan mah a thei cem tu kan si ko.\nHringtu nu le pa nih kan chuahka in kan puitling tiang duh kan nun ah siseh, duh kan nun lo zongah siseh kan zuun le kan ek a kan fim piak dihtu an si. Hringtu nu le pa zong kum upat lei le tar lei an phak tik ahcun fale nih an tuah khawh ti lo mi kan tuah piak ve hna aw asi. Hringtu nu le pa zong ngakchia bantuk in tar lei ahcun zohkhenh le conglomh a hau ve mi an si.\nHringtu Nu Le Pa a Daw mi le A Zohkhenhtu fanu țha fapa țha si cio hna usih.\nBe the first to comment on "A Tar Ngai Cang Mi Hringtu Pa Rawldawr Ah Rawl A Ei Hnu Ah Man Sunglawi Takatk Thil Pahnih A Chiah Ta"


New 2019 Toyota Corolla LE CVT 4dr Car in Indianapolis #K0011 | O'Brien Toyota\nCD Player, Back-Up Camera, Bluetooth. FUEL EFFICIENT 36 MPG Hwy/28 MPG City! LE trim, GALACTIC AQUA MICA exterior and ASH interior READ MORE!


Купить тачскрин для ampe a85, quad core. 8", white TPC0701 VER2.0 по цене 40.50 руб\nТачскрин для Ampe A85, quad core. 8", White TPC0701 VER2.0\n-Тачскрин для Ampe A85, quad core. 8", White TPC0701 VER2.0\nАртикул: TPC0701 VER2.0\nТачскрин для Ampe A85, quad core. 8", White


Khah! Coronavirus Sii An Hmuh Cang Hi Na Theih Hrimhrim Aherh Hih! – Chin World News Evening\nGood News: Corona Virus updatings. Virus sii cu India nih ahmuh cang: USA zong nih ahrik thah nak atuah cang. China nih lih in achuah ter mi corona virus kong kan theih dih cio btk in saram sa ei ruang ah a si lo. China nih aser mi Carbondine oxide in ser mi Bom an ser mi ruang ah arak si. Mah bom hi sipuazi ( economic) caa bak ah arak ser i Canada ah test arak timh cun Canada cozah nih aduh lo. Cu hnu ah Wuhan chiana rili ah atest hnu ah achuak mi asi. canada cozah nih achim phuan diam cang. Cu hnu ah Chinna ni athli te in ngaihthiam arak hal cang.\nMah zawtnak hi mi nung tingkhat reng lo nih an neih cang. Mi nung thong20 reng lo deuh an thi cang. Asinain mi nung thong 60 reng lo an dam ter khawh cang hna, zawtnak dang nakin athimi an tlawm cem. Cun mah zawt nak hi hngakchia kum 18 tang asi mi ni an nei lo ti awk asi.\nNngak chia a nei mi hi 2% lawng an si i athi mi ah hin hngakchia an um rih lo: cu caah zei ruang ah dah hngakchia nih an neih khawh lo ti mi hi worldwide healthcare department nih an kawl cuahmah lio asi. Kan fa le caah thin phan tuk ding asi lai lo. Credit: Saisih TlaangAu\n||Note: Hihi kanmah ruahnak in kan ṭialmi le kan phuah cawpmi a si hrimhrim lo. A cunglei ah kan laknak zong ṭha tein kan vun tar chih. Thawngchia si loin thawngpang ṭha kan theih chin lengmang nak hnga a damnak si a kawlmi Sibawite caa thlacamnak in bawm cio hna u sih!||


VIDEO - Singapore ah Chin nu hartong | THE CHIN EXPRESS\nVIDEO – Singapore ah Chin nu hartong\nKan Chinmi nungak pakhat cu Singapore ram ah sinum ṭuan dingin a kal. Nain a boss nih “kum 25 na tling rih lo, palek kan tlaihter lai…” tiin a tlerh peng caah a lungrethei tuk i a zaam. Khua chungah bawmtu kawl in a vai.\nA rak ṭahnak ah a mit zong sen dih. Kawlnu nih lamkam ah a hmuh i bia a hal. A thiam lo bu tein a mitthli he “I am 25…” a ti cu ngaih a chia tuk hringhran.\nKan cozah ṭhat lo ruang kan ram sifah le kan ram chung rianṭuan awk um lo ruangah, pawcawmnak kawl in mi ramdang kan phan i hitin harnak kan ton cu tuar a har ko.\nKan farnu zoh ah thinlung nih a celh hrimhrim lo.\nThil sining cu, “Kum 25 ka si taktak ko nain ka boss nih kum 25 na tling lo, palek kan tlaihter lai aa ka ti peng. Ngakchia sianginn ah ka thlah lio ah ka boss nih phone aa ka chawnh i kum 25 na tling rih lo, palek ka auh hna lai ati caah ka ṭih tuk i ka zaam,” tiah a chim.\n“Ka passport zong boss sinah a um.\n“Ka boss cu ka puaisa/agency ka chawnh piak ka ti zongah aa ka chawnhpiak duh lo. Kei le phone ka ngei lo,” tiah a ṭah buin a chim.\nSinain a rak fel tuk i cauk ah puaisa phone number le khualei phone number aa rak ṭial dih caah Kawlnu nih puaisa phone cu a chawnhpiak khawh.\nAtu cu puaisa inn a phan cang.\nKan farnu hi Saimun khuami asi, tiah kan theih.


Thantlang Peng Election Commission le Ṭuanvo Ngeitu Hna Nih 2020 Thimnak Caah Timhlamhnak Meeting An Tuah – Chin World News Evening\nThantlang Peng Election Commission le Ṭuanvo Ngeitu Hna Nih 2020 Thimnak Caah Timhlamhnak Meeting An Tuah\n2020 Myanmar ram thimnak ah Chin Ramkulh Thantlang Peng Election Commission hruaitu hna le ṭuanvo ngeitu hna nih July thla 14 ah 2020 thimnak a tlamtlin khawhnak ding le timhlamh chung ding a herhmi kong caihhmainak an tuah tiah thawng kan theih.\nHi meeting ah Chin Ramkulh Election Commission Chairman Pu Uk Nawl nih a telpi hna tiah theih a si. November 8 ah tuah dingmi thimnak hi a dik felmi thimnak le a zaalong mi thimnak a si khawhnak ding ah timhlamhnak a herhnak kong chimfiannak an ngeih hna.\nThantlang in thimnak a cuh dingmi hna Party EC nih a fehter mi hna an um bantuk in a fehter rih lomi le mithlen aa timhmi Party hna an um rih ti theih a si. Party nih EC nih a fehtermi hna cu cunglei Party hruaitu hna nawl chuahmi Fehternak in 2020 thimnak ah zuamanak nawl a ngeimi an si te lai.\nParty Buhu nih an fehter lomi hna an um sual ahcun Party EC nih Minung an thim hnuah cunglei Party Bahu in fehternak tibantuk tuah a si lai tiah kan theih. Thantlang Peng in 2020 Thimnak ah NLD cu Party EC nih aa minung a fehter cang hna tiah Kan theih.\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Reference/Credit/Source ṭha tein kan pek peng lai. Asinain minung kan ti cu tlamtlin lonak tete zong a kho mi a si caah thawngpang kan ṭialmi kan palhnak a um cun theihter khawh peng kan si. Cun, pehtlaihnak tuah duhmi nih Chinworldnewsevening page ah le J Vanduhthar Lahnin timi Facebook ah pehtlaih khawh peng kan si. Mipi sinah thawngpang thlazamh na duhmi um cun zeitik caan paoh kan i thlahzamh piak khawh zungzal hna. Upatnak he-Admin


Van Hlei Sung Hmanthlak Thar Pawl Cu A Dawh Kho Tak Tak. – Kawltu Team\nVan Hlei Sung Hmanthlak Thar Pawl Cu A Dawh Kho Tak Tak.\nKan Lai hlasakthiam Van Hlei Sung hmanthlak thar pawl cu aa dawh kho taktak. A hmanthlak pawl cu zoh a nuam law law khi si. Hlasakthiam ve si, muidawh va si , uar um bak ko. A pumrua siseh a tha taktak fawn. A tanglei bik ah Mizo hla a sakmi zong ka van share chih. A hairstyle le a hnipuan tuah cu aa tlak kho taktak si.\nKan Lai hlasakthiam Van Hlei Sung nih nai te a sak mi Mizo hla “Nang Chauh Lo Chuan” timi hla a sakmi cu view tu an tam taktak cang, an rak uar kho taktak, a thiam taktak fawn. Van Hlei Sung nih Mizo hla a sakmi cu a tanglei bik ah a um lai.\nLaimi hlasakthiam kan ngeihmi hna lakah Van Hlei Sung hi zuun hlasak a thiam taktak mi asi. Kan unau Mizo hla zong a sa thiam kho taktak, a aw le Mizo hla hi ai tlak khun. Mizo pawl nih an comment nak zong rel a nuam kho taktak.\nKan Lainu hlasakthiam Van Hlei Sung hi kan mah Laimi nak hmanh in kan unau Mizo pawl nih an uar deuh rua ti awk bak in comment an pek. A tanglei bik ah ah Van Hlei Sung nih Mizo hla “Nang Chauh Lo Chuan” timi hla dawh taktak i a sak nak a um lai. A thiam law law khi si.\nVideo Credit : Van Hlei Sung\n← Zahan kalaymyo Thil Cangmi Cu A Mak Tak Tak.\nMuidawh B.Lal Tha Chin Hla Thar Cu A Thiam Kho Tak Tak. →


Paletwa Peng Ah Meithal Kahnak In Minung Pakhat A Thi - THE CHINLAND POST\nPaletwa Peng Ah Meithal Kahnak In Minung Pakhat A Thi\nSalai CungCung|2019 March 20| Chin ramkulh Paletwa peng Kaladan tiva cunglei Turawine khua um pa pakhat cu March 19 zanlei ah Rakhine ramkulh Kyauktaw lei a kal pah ah meithal kahnak in a thi tiah kan theih.\nA thimi pa hi U Aung Kyaw Nyunt kum 50 a si i Rakhine ralkap AA nih meithal in an kah tiah Khumi Media Editor Ko Peter nih a chim.\n“U Aung Kya Nyunt hi Rakhine mi a si i a nupi hi Khumi a si. A fanu hi kawl ralbawi nupi a si. A mah hi AA pawl thazaang a pe lo ngaimi a si caah AA lei nih an an ngiat ziar cangmi a si. Amah hi Rakhine ramkulh Kyauktaw a um lio March 19 zanlei ah khan meithal in an kah hi a si” tiah a chim.\nU Aung Kyaw Nyunt hi chungkhar he khuasa mi a si i Turawine khua ah a ummi a si. Zeitindah AA he an i pehtlai ti cu fiang in theih a si lo.\nAA rakap nih February 22 ah Paletwa peng Taan-taung khua ah khuabawi le palek bawi pakhat cu kawl ralkap sin ah thawng nan thanh tiin an tlaih hna i zarkhat hnu ah an thlah than hna. March 15 Paletwa Kaladan tiva hlei saknak caah thilri a rak phortu tilawng pakhat zong an kah rih tiah kan theih.\nPrevious Chin Ramkulh Budget 61 % Cu Lam-Hlei Caah Hman A Si Lai\nNext HUSO Show Caah David Lai Le Van Siang Mang An Sawm Hna


A Rul Zuat mi Nih Zaan An It Can ah A Taksa A Zual Dih Tawn i Doctor Sin Ah A Va Piah Ciam mam Cu A Rul A Zoh i Tihnak In A Khat Colh – CHINLAND TODAY NEWS\nKum notea si rih mi kum 30 hrawnghrang India nungak pakhat nih rul nganpi (Lim) cu a inn ah saram zuat bantuk te in a zuat ve i , a zuatmi rulpi hi a saulei ah 4 meter hrawng a si .A zuatmi rulpi he cun ngamhtlak ngai in an um i inn ah uite le chizawh kan zuat i kan dawt i lentecelh nak ah kan hman hna bantuk te khin a rulri zuatmi cu a dawt ngai i hawikom bantuk bak in a umpi .\nRawl a pek i a can ah thiang tein ti in a kholh lengmang ve i a rulpi cu a tuanmuai huam ngai ngai .Asi nain nikhat cu a zuatu nu nih a rulpi cu voidang bantuk in rawl a va pek tik ah rulpi nih cun a ei duh bak lo . A pawkhim rih i a si ko lai tiah a hmasa cun a ruah sawh nain , cu ti cun zarhkhat chung rawl ei duh bak lo in a um peng tik ah cun a zuatu nu cu a lungre thei ngai in ka rulpi hi a zaw i si hnga maw tiah rul sining a theitu sibawi sin ah a a rulpi cu a kalpi i a va piah .\nA zuatu nu nih a rulpi sining vialte cu a van chim i tha tein a ngeihpiak dih hnu ah hi ti hin rul sibawi pa nih cun bia a hal ve .Zaan ah na rulpi he hin nan it ti maw ? Aw it ti ko . A si cun nan it ti can ah khan na taksa vialte hi na rulpi nih hin an zual dih tawn maw ? Aw , a ka zual dih ko lum taktak in a ka zual tawn i zanchiar mitkuh thaw ngai in kan it ti tawn ko .\nKa rulpi nih hin thil pakhat khat khi duh sehlaw rak ka hal seh law a lo , a si nain zeidah a duhmi si tizong ka theih piak kho ve lo i a tuahpiak awk ding zong ka thei lo tiah rul sibawi pa sin ah cun a hei chimh .Sibawi pa nih a leh mi cu ” Na rulpi hi a damlo si lo in zaan i nan it ti can ah an zual dih tawn mi kha nangmah na taksa hi zeitluk rit dah a si hnga timi theih a duh caah a rak si .\nCulawng si lo in a pawchung i a um cia mi rawl pawl vialte kha lawn ter dih hnu ah nangmah dolh a rak in duh caah timhtuah nak a rak ngeih ruang tu ah rawl ei lo in a rak um mi a si ” tiah a van chim ciam mam cu rulpi cu a zoh i tih nak in a khat colh . Hi kong hi a taktak bak in india ram ah a cangmi a si i , nun cawn nak zong ah a tha tuk mi a si tiah an chim phah .\nMinung hi kan mah he ai ngamhtlak tuk mi a tule tu kan thatnak a chim tu le a kan kup i a kan ngamh tu poah hi kan cung ah mitha an rak si lem lo , kan theihlo in an thinlung chung ah kan cung ah zeibantuk thinlung dah an rak ngeih ziar timi a langhter tu a si .\nSource : mmcelebrity.info


Mahti hin 2021 ka lut.\n2020 kum ka luh lio nakin ka pawpaang a pan deuh.\nCATIAL THIAM MINTHATNAK KA HMU\nKum 25 chung Muko mekazin i ca a ttial mi lak ah uar bik mi laksawng an ka pek.\nHi laksawng ka hmuh hi kaa lungsi ngaite. Achievement pa khat a si.\nFacebook ah Bible caang zuh ka tuah i atang i hi kaa zuh.\nLungretheihnak nganpi ka ngeih lio ah a si i thazaang a ka pek ngaite.\nNikum ah, "Na raal cu na hmai ah adir in an dir lai lo" ti ka rak izuh cang. A rak hmaan bak.\nKa lungretheih cu Bawipa nih a ka laakpiak.\nBiakin ah pangpar ka hlu.\nKeimah hi ICBC Pangpar Committee ah chairman ka rak si. Nutung pawl ka hruai hna i pangpar ka cinpi hna. Pulpit pangpar hlut ka hrih, mi ka forh hna. An hlut thluahmah. Tutan cu keimah nih ka hlut ve. Nu pawl nih, "U Hlun pangpar hlut" tiah an ka sunhlawihpiak i hmaan an ka thlaakpiak (an ka dawt ning cu, an mui dawh he).\nUniversity of Illinois at Urbana-Champaign ka tlawng, ka siangin hlun te.\nApril (ka chuah thla) ah hmaan kaa thla. Kum 50 lonh i sam nah dih zong lih a si ka ti i ka siningte'n kaa thla. Ka kumkhua ning in ka muisam a cuang rua ka ti. (Bilte, kum 6 nih a ka thlak.)\nKawlram ah buaipi a tho. Cu kong ah mibu ruahning le kei ka ruahning aa dang tuk. Ka hmuhning ka ttial pah ttheu (ttial ngam a ti tuk lo na'n). Ka ttial mi:\n1. A herh lo ah ral a tho\n2. Rampi ralkap Lai Ram i a um mi khi that dih hna usi law uknak aa thleng hnga maw?\n3. Ral kan thawh cuta\n4. NUG nih ralthawh a hrih i ka thin a hong tuk\n5. NUG zei i ka rel lo ning\nMAN KA CO\nKa tu Tin Thiam Zi va a ngei i nulei bialamkal ka si i, man an ka coh lo nain keimahte nih kaa hauh hna i an ka coh. "Awm man" ka ti, a man min ah. Ka awm hna man a si.\nRUAK KA HUM\nA ka tlaihchan tuk mi ka hawikom Rev. Dr. Hai Vung Lian a thi.\nHika hi hmeh ah hlanlio kan hmanthlak an um.\nGraduation lawmh lio, Bawi Ci nu te inn ah.\nCBCUSA Board of Trustees Meeting.\nBawipa Zanriah a phawt lio i ka chuahtak mi pasatorpa. :) Hawi hlan ah ka din dih i ka chuak ko.\nHakha khua tlangval le ngaknu (US i siangin a ra kai mi) an ka leng i kaa lawm ngaite. Buar tuk i zung ka kai ni celngel te ah a si.\nTukum ka thathut cu zei hmanh nih a tluk lai lo. Exercise oi khat hmanh ka tuah lo ta! Voksa tu cu athau vo kua!\nKA NGANDAM NAK\nNikum tluk hrawng ka si. Si-in ka kal lo ti awk a si, regular check up hmanh ka kal set lo. Ka mit zong aa rel deuh. Ka ha belte sibawite nih kan thianh e an ti nak ah an kuai dih i rawl khai kaa harh. Cu ruang ah (1) ka thisa a zor deuh (2) ka rawlei a sau (3) rawl nganh ka hmang pah (rawl ka ngaan kel lo na'n). Ka khing 153 lbs hrawng a si. Ka cholesterol oi hnih an ka tah i 176 le 198 an si. Khuasik ah tikik in kaa kholh rih.\nIllinois in ka tule an ka tlawng.\nVawleicung minung 7 billion ah mah pa pa thum hi ka duh bik hna.\nCBCUSA Board of Directors Meeting ka kai, Washington DC ah.\nMi nih an rak ka dawt tuk hita ti hi nikum le tukum ah ka fiang bik.\nHLA KA NGAIH MI AH LUNGTAANG\n1. Thuva Nunnem\nKa Robawm ka hramh rih. Bia le hla ttha ttha ka thlah. Hmanthlak dawhdawh ka taar.\nKA TUM HMUN SUNG KA TLAWNG\n(Atang ah hmanthlak tampi)\nPhung ka chim\nSalt Lake Chin Baptist Church, Utah.\nMah kum hi thlaraulei ah kaa hlam ngaingai. Zumhnaklei ah cun "I'm not half tha man I used to be" khan ka si. Zarhpi pumh cu kaa puum (zarhpi pumh lawng a um ve). Thlacam nun tehna, pek nun tehna, cu hlaatpi ah an um. Atheist cattial ka rel tuk i, tluk cang awk hmanh ka si leh. Mah bu i ka zumhnak ka thlau lo cu ka zumhnak a rak fek bak ka ti.\nICBC ah thla ka cam i video nih a ka thlak ti ruat bu in ka cam i ka cam mi hmanh ka hngal set lo. Oi dang ah cun caan ka hman ah video ka phihter hmasa tawn hna nain tutan cu an hmai ka khaap hna lo. Video thlak cu ka ttih bak ko. Video i ka cuan oi khat nak a si lai. Hika hi hmet hmanh u.\nTukum hi ca ka ttial lo ngaingai. Muko mekazin ah cabia pa thum ka ttial. Facebook ah tlawmte.\n1. Kan Ding Maw (Muko, March 2021)\n2. Krifa Hlabu hi Remh Rih A Hau (Muko, September 2021)\n3. English--Mahte In Tan A Hau (Muko, December 2021)\n4. Zumh Lo A Poi Ning (Facebook)\nWedding ka kal pah lengmang.\nKa chuahpi far le ka u fanu hnuk khensar an ngei i kan ngaih a chia.\n2021 kum chung ah Covid-19 in Kawlram ah minung tampi an thi. Pastor lawngte hmanh 170 tluk an thi an ti. Ka mi sianlo zong an si. Cu lak ah; Clifford Van Thang, Pu Stephen Ni Kio, ka nu Sui Ki nu, le Pu Sui Mawng, zong an itel; kan mi fang khat Herh Lian zong.\nCaan caan khat\nKuria an si lo. Ka tule an si. Ta-far rual an pa hi ka ni nih a hrin. Hmaan kan ithlatti bal lo i ka telh theng hna.\nKaa bochan tuk mi ka tupa kum 12 tlin ka lawm. Fim, tthawn, nunnem, midawt a kemh dih. Mawttaw minung 15-phor kha a duh in a mongh khawh.\nMahhna unau an idawt ning cu, ka mitthli a ha.\nYellowstone in angki ka phorh hna i a min ah "Fungtuum angki" kan sak.\nKum ka chuak! Hallelujah!\nVACATION KA KAL NAK\nUSA ka phanh hlan in US ram chung i hmuh ka duh mi an rak um. Phanh zong ka phaan pah dih cang hna. Ka sia a herh zungzal bik lehtuk ka phaan bal lo i tukum cu kaa tim. Mah hmun thum ka phanh ah cun ka duh a tling cang lai ka ti mi hmun thum cu ka tlawng--Grand Canyon, Sedona, le Yellowstone--vawleicung minthang lawngte. Mah hmun thum ka tlawn cun ka lung a dai cang. Tlawn siaherh ka ngei ti lo.\nGrand Canyon kal ka duh nak hi 1984 hrawng khan a si cang. Geology kan cawnnak tuk i.\nGrand Canyon Plateau (over 5000 feet above sea level)\nWilliams khua, October 18.\nPastor Stephen Tha Kam Cung le an Mino hruaitu he kan si.\nGeology field trip kal in ka kal ta, sobul lo in.\nGrand Canyon nitlak lio hi kal hnawhchan cio mi a si. Kei zong mah cu ka riahhnawh. Whisky kaa ken i ka ding huarmaar, khua dawh zoh pah in.\nBye bye, Grand Canyon!\nCho kai ka rak tthawng pah ko na'n kai bal ti lo ah cun phei tha a tthawng ti lo eei!\nLung ka tlawng tiawk a si ko, tutan cu.\nSedona hi ka thla a kal i ka lung a leen tuk cia nak a si.\nSedona hi Spiritual Place an ti. Thlarau Hmunpi tinak a si. New Age ti mi biaknak thar pawl hmunpi a si i, biaknak phunphun nih yoga le meditation an ra tuah. Khua hme nuam a si.\nArizona aa hngalh nak cu thihling kung khi an si.\nNgakchia Sarah hi a aw a ttha tuk i, "I Told You So" a sak ka theih mi ka hnathlam ah a cuang.\nIdaho Falls at Snake River\nAn nu nih, "Ka tta, na ka hngal maw?" a ka ti.\nMah Yellowstone tiva hrawn i kan kal lio hi kaa nuam bik. It's so blissful.\nYellowstone ka phaan taktak ai, ka thla a ngam tuk nak.\nMah tili hi cu ka ttih bak ko. A khuachia bawi um nak taktak phun ah ka ruah i ka thla nih a ttih. Hmanthlak ah cun a tili a lang hi. Ataktak ah cun a lang lo, tikhu nih a phenh dih. A ti hi ti tlok tluk dengmang in a sa an ti. Atang i hi van in an thlak mi hmanthlak a si.\nYellowstone hi meitlang bul a si cuh!\nOld Faithful ti mi tikhawt kan hngah lio a si. Vawleicung khuaza in an rathnawh mi geyser a si. Tha tuk in aa khawt i kan ton a ttha. Pe 73 sang aa khawt tiah ka ruahdamh.\nPastor Chan Mawng le Pastor Van Ham he kan si. Thli a kik ngaingai. Mah kan tthut lio ah hin whiskey ka ding pah i dahkaw an hngalh lo cu, pasator an leet lo ning cu!\nYellowstone cu ka ngai ko lai.\nKa chap te lai.


Daw Suu Kyi Nih Ithim Nak Kongah Mipi Sin Biacahnak A Tuahmi Cu Roling Than Ko Hih — Chin Miphun Tlangau\nDaw Suu Kyi Nih Ithim Nak Kongah Mipi Sin Biacahnak A Tuahmi Cu Roling Than Ko Hih\nSeptember 23, 2020 Salai Ephraim MYANMAR 0\n2020 kum thimnak he pehtlaiin NLD Chair sinin biacah.“Mipi le NLD, NLD le mipi cu ṭhen kho asi lo. Mipi tha peknak hi kan ca’hcun nunnak asi. Nunnak ding ca’hcun kan thaw chuah aum peng a hau bantuk in kan mipi pawl nih thaw chuahnak lei ngandamnak ralrin a herh i nan dam a hau. September ni 8 thok in mipi nih NLD tha nan kan pek dan biatak tein hmuh asi tik ah kan i lawm ngaingai, kan ca zongah a sunglawi tuk hringhran.Sihmanhsehlaw atu bantuk tha peknak langhter tik ah Covid-19 zulhphung ning tein kan um ṭhut a biapi ngaite. Kan teinak cu kan ram caah asi ram caah teinak timi cu mipi caah asi ding asi. Mipi ṭha hnemnak he aa ralkah mi thil cu kan caah teinak tling asi bal lai lo. Cua’h mipi ca ti tik ah chan tawi he caan sau he ruah ding thil an si. Mipi ngandamnak caah caansau ruah a herhmi cu a hlei in ka chim ti lai lo, caan tawi caah ruah ahcun November thla ni 8 ah mipi pawl nih thimfung thla kho tu si hi a biapi cuca’h khi ni tiangah ngandamnak he aa tlak in um le ṭhut kan herh.\nCu lawng siloin kha ni pin lei teinak lawmhnak ding caah ngandam a herh rih. NLD tha petu pawl nih Covid-19 zawtnak he pehtlaiin zulhphung pawl tha tein zulh ding asi…zulhphung ning tein NLD cu tha pek khaw asi. Tahchunnak ah NLD thantar tete mah le inn cio ah tar in siseh, NLD angki tete i hruk in siseh, NLD sticker pawl tuah i motor ah siseh, a dangdang ah benh zong kha NLD dirkamh le tha pek asi ko. Cu bantuk thil pawl kan hmuh tik ah kan tha a tho ter chin. Mah caah ral asi lo mi tha peknak phun in tuah ding asi. Kan ram huap in NLD thantar a cuang hnga dingmi hmuh kan duh, cuti thil tuah mi thawngin mipi ngandamnak ca zongah ral a chuak kho dingmi asi lo. NLD nih palai pawl nih Covid-19 zulhphung ning tein mipi sinah lemsoinak tuah asi te lai, cu tik zongah mipi nih teltum a herh lai.\nAtu lio caan ahcun mibu in ton i NLD tha peknak langhter caan a si lo. Teinak kan lawmh caan a phan te lai cu caan tiang hngah khaw, hngah kho nak thazang lei ralṭhatnak a herh. 2020 kum thimnak ah NLD nih teinak ngan bik hmuh kan duh, cuca’h mipi pawl nih thimfung thlak kho hi pakhatnak asi.Hihi a biapi tuk caah ngandam kan herh, thazaang kan i hrim a herh, i funtom kan herh. Funtom ti tik ah pumsa in hmunkha ah mibu he um kha chim duh mi siloin thilung ruahnak he kan i funtom ding khi asi. Teinak kan ti tik ah thimnak lawng siloin Covid-19 zong hi kan tei a herh ve caah Covid-19 zawtnak a ngeimi an karh ziah kha zapi theih asi caah hihi kan khamh kho a herh, Covid-19 zawtnak khamhnak sii a chuah tiang khamh kho kan i zuam a hau. Kan mipi sinah Covid-19 zawtnak khamhnak sii tling tein a phanh tiang kan izuam a herh. Khi caan kan phanh te tik ahcun kan ram teinak he aa khat mi ram pakhat kan si te lai.\nCu asi caah a tu caan cu fek tein kan dir a herh. Mipi pawl nih thil ti khawhnak pawl langhter izuam uh law mibu he um loin zeitin lam deuhin dah NLD tha kan peknak a lang kho lai timi lei ruat kho uh law a ṭha. Mah tein umkal pah zongah NLD tha peknak hlasak zong khi NLD thapek ning cang phunkhat asi ve ṭhiamṭhiam ko. Zeibantuk tha peknak paoh a hme a ngan tiah aum lo. Mipi pawl atu lio zawtnak i chawnh lo ding le zawtnak a karh lonak dingin zulhphung pawl zulh in zeitin dah NLD tha kan pek kho lai timi hi ruah kho izuam in zapi nih November thla ni 8 ah NLD teinak hmuh khonak caah thimfung thlak dingin kan sawm hna.”tiin NLD Chair asi mi Daw Aung San Suu Kyi nih mipi sin biachimnak a ngei.\nSource- Chair NLD ( CCN )\nUSDP Nih Federal le Democracy a chimmi hi cu hlenthawinak velhle politic a si


Kawl Cozah Nih AA Ralkap Le AA Miphun Pawl Hna Cu An Dih Lak In Anci Hmih Dih A Timh Cang Hna — Salai Ephraim Thawngpang\nKawl Cozah Nih AA Ralkap Le AA Miphun Pawl Hna Cu An Dih Lak In Anci Hmih Dih A Timh Cang Hna\nNitlak lei Ralkap hrambunh Ann pengtlang chungah May 12 zinglei sangah kawl ralkap security phurtu mawtaw”car” cu AA ralkap pawl hna nih Yimuh bomb hriamnam t’ihnung taktak mi in kah le den a si tiah AA General Htun Htun Ngi nih a chim.\nCun hi an i kah nak ah AA hriam tlai pawl hna cu hliamhma a tuar mi kan um hraw lo i kawl ralkap tu hna hi hliamhma a tuarmi tampi an um lai pin ah mithi zong tampi an um lai tiah ruah a si tiah a chim chap.\nAA pawl le kawl ralkap an i kah nak hmun hi Ann pengtlang a si mi Ngaiwungchawng khua le Datdaw khua karlak ah a si caah civil mi hna minung pakhat hmanh nih hliamhma a tuar mi an um hraw lo tiah an chim.\nAA pawl hna nih an kah mi kawl ralkap mawtaw”car” hna hi pathum an si i a pathum ning tein aa t’hek dih na in kawl ralkap lei mithi le hliamhma an tuar mi kong pakhat hmanh theih khawh a si rih lo tiah an chim.\nCun hi mawtaw”car” hna hi kawl cozah nih AA ram chungah a chiah a um ter mi hna a cozah ralkap pawl thazaang t’hawnternak caah a kuat mi hna an si i,cu thawngpang thei in lampi ah AA nih an kah manh hna hi a si tiah an chim fawn.\nKawl cozah nih AA pawl hna cu an ci hmanh zuahlo in thah dih hna u tiah nawl a pek hna i cu nawl a pek hna dih ah AA ram chungah a ralkap hna cu kuat cuahmah a timh cang hna tiah AA thawngzamhtu Pu.Khaing Tuh Kha nih achim.\nTagged Kawl Cozah Nih AA Ralkap Le AA Miphun Pawl Hna Cu An Dih Lak In Anci Hmih Dih A Timh Cang Hna\nManny Pacquiao Le Keith Thurman An I Phomh Lai Ho Dah Na Zumh Deuh? →\n← A Thlithup In Kawl Ram Nu A Zuartu Hna Nu Minung 27 Hna Cu Malaysia Ranri Ah Tleih An Si


Tayphoon Thlichia Nih Philippines Ram Cu Fak Tuk In A Hrawh Than – Onlinenungak\nTayphoon Thlichia Nih Philippines Ram Cu Fak Tuk In A Hrawh Than\nNovember thla thok i thlichia a rak tuar cang mi Philippines ram cu November 11 ah avawi hnihnak thlichia nih a hnuai than hna i, Manila khuapi zong thlichia ruangah buai nak in an khat. Hmun cheukhat ah umnak ding nei lo mi an tam i an umnak inn pawl cu thlichia i a van ratpi mi ruah le ti a rak lut dih. Tutan thlichia ruang ah ruangah mithi pakhat a um cang i, an buaipi cuahmah lio a si.\nTutan i a hrang mi Tayphoon vamco thlichia cu China tipi leiah a lut i Philippines ram chung ahcun thlichia cu a dai tuk cang. Asinain, thlichia le ti i chiatchuaj mi pawl cu, thenhfai cuahmah a si i, minung tampi cu a remcan nak hmun an kawl i an i thial cuahmah lio a si.\nNovember thla thoki thlichia hran ruang ah Philippine ram chungah mithi 25 renglo an rak um i minung ting 3 renglo cu umnak ding hmun nei loin, an buai tuk hringhran. Tu ah umnak ding hmun nei lo mi pawl cu a dangtein an sakmi deuhthlam ah chiah chung rih an si, Phlippines ram cu thilchia , meitlang puak ,lihninh ,tilian ,leimin ti bantuk a tuar zungzal mi ram an si i, vawlei cung ram tampi lak ah um nak ding tihnung mi ram pakhat a si ve. ( Reuter )


BREAKING NEWS: SALAI LUNGTHLITUM MP AA CUH VE LAI HIH – The Chinlung Post\nJuly 25, 2020 admin Chin 0\nFimcawnnak le rum kawlnak hnu in ram le miphun ca pumpeknak lamthluan lei ah Caan sau ngai khua ka ruah hnu ah tukum thimnak ah Thantlang peng Pyine No.2 in luh ve ding biachahnak ka tuah, ka nu le ka pa zong nih thluachuah an ka ham piak cang.Fimcawnnak ah India college tha bik a si vemi Loyola College in bachelor ‘first class’ ka dih, ka chunmang a simi England zong ah MBA ka dih fawn.\nPumpak rumnak chawva zong ka kawl than i ka tinhmi dirhmun cu ka phan cang. Atu hi ram le miphun caah ka sining dihlak ka pek caan a si cang tiah ka ruah.Ram le miphun caah saduhthah tampi ka ngei ve, nain ka saduhthah tlinter ding ah midang rinh awk an tha lo timi fiang tein ka theih. Hi ruang ah keimah pumpak hrimhrim luh ka tim hi a si.\nIndependent in ka luh lai caah MP ka tlin ahcun vuanci le CM tibantuk cu tutan ah ka ngah lai lo a fiang. Nain, MP pakhat dirhmun in ka si khawh tawk Chin miphun dihlak caah riantuan kaa zuam lai. Khuate ka kal tik zong ah ka tuah khawh ding lawnglawng bia ka kamh hna lai.Kaa tinhmi hi tuhnu kum 5 ca lawng ah a si lo, MP sawhsawh va tuan lengmang ding zong a si lo.\nChinram caah ka saduhthah ka tlinter khawhnak ding caah cun Chief Minister tal ka si te hrimhrim a hau. Kum 15 maw kum 30 tiang a rau kho. Suu Kyi cu ka uar tuk, ka thih hnu tiang zong ah ka upat ko lai. Nain, ‘central power’ a tam tuknak party NLD ah cun zeitik hmanh ah luh kaa tim lo. Doh zong ka tim fawn hna lo, an tlamtlin lonak belte cu ka phuan pah te ko lai. Bawmh khawh tawk zong bawmh ka timh fawn hna.\nCun, CNLD bantuk in thutnak ngah duh ah miphun min zuar kaa tim bak lo. Ka party ah Chin ka telh(te lai) ruang ah vote pek ding ka si lai lo, ka tuahsernak tuanbia le miphun ka dawt le dawt lo ruang deuh ah vote pek or pek lo ding a si lai.Pumpak hlawknak caah si loin miphun caah riantuan a duhmi poahpoah he rian ka tuanti lai, hawikom ka ser hna lai.\nNain,pumpak hlawknak a duhmi belte cu hrial an si lai.Keimah meehmun ah aa cuh ding hi Dr. Hmuh Thang, Saya Rung Kaw le MP Ni Sui Lian an si. Miphun a dawmi lawngte an si ve. Keimah caah harnak tampi a um lai, nain a dikmi zumhnak a um ko ahcun teinak a um hrimhrim lai tiah ka zumh.A donghnak ah, MP ka tlin ahcun ka ngahmi hlawh fangkhat hmanh kaa lak lai lo. Keimah nak a herh deuhmi sifak harsa bawmhnak caah a dihlak in ka hlut lai. Credit: Salai Lungthlitum\nKHRIHFA MI CAAH THAWNGCHIA, COVID-19 CAAH HOME TEST SWAG A THA


Hausangva Tivarong An Kan Tuahpiak Mi Cungah Kan I Lwmtuk; Dawrhlun Khuabawi Pu Chiah Ling\nVan Sui Uk| 2017 April 5| 2015 kokek harnak nih a hrawh mi Dawrhlun Hausangva tuan hram an thok cang tiah kan theih.\nHi kong he pehtlai in dawrhlun khuabawi nih lawmhnak bia a chim. Hausangva tiva rong an tuanmi kong he pehtlai in dawrhlun khuabawi nih “kan i lawmtak tak si. Cozah rian a si i an tuan awk a si ko tiah ti ding a fawi ngai, nain kan i lawm tuk. A ruang cu kokek harnak nih a hrawh mi ruang ah kan fale dawrhlun kuat-tit i a um mi sianginn kaimi pawl an sianginn kainak ah an i harh tuk. Ralkap tidil a luannak zawn hi kan fale siang inn lam pi a si i furchung hoi hna hi cu kan fale siang inn an kai ahhin nu le pa kan lung re a thei tuk tawn. Atu ah tuan hram an thawk cang caah kan i lawm tuk tiah khuabawi nih a chim.\n"Cun a tam deuh kan fale nih an zulh mi lam cu Dawrhlun lamthluan pi hi a si. Hlan lio ah cun hlei zong a rak um nain kokek harnak nih hlei zong a hrawh dih. Hlei um lo in le kan fale sianginn kai khawh ding an si lo caah a zei khom si ah kan ti i sang thazaang tein hlei singhra man a sau pe 70 in voikhat kan donh nain 2016 fur pi nih pakhat hmanh tang lo in a hrawh dih than. A sinain hlei loin cun kan fale siang inn kai khawh ding an si lo caah sang nih thazang kan chuah than i sing hleihnih man in kan donh than. Hi bantuk in kan hlei a rawh leng mangnak a ruang cu Hausangva luti nih a sian leng mang caah si. Cu caah hi bantuk in a cozah nih Hausangva luttiluan nak an kan serpiak mi cungah kan i lawmtuk. Sang thazaang in kan donh mi hlei zong cu thing lawng te a si i mah zong hi a rauh hlan ah a cozah nih an kan timhtuah piak theu lai ti zumhnak kan ngei” tiah Dawrhlun sang khuabawi Pu Chiah Ling nih TCP ah a chim.\nA tu hi Ralkap tidil Semiang nih an tuannak a dih nak ka zawn Haithlan tiang Company pathum nih a san pe 6 le a kauh pe 10 in tuan hram an thok cang. A tuan tu company hna cu Ralkap tidil in Innral tiang pe 1820 cu Dinsang Company, Innral in Haithlan tiang pe 2250 KL Amazing Company, le Power Seven Company nih Nawisuah in Sii-iin lam pial tiang pe 865 an tlaih tiah thawng kan theih.+++


Malaysia ah Tlangval Danny Thian Lian Khup nih COVID-19 in a kan liamtak | The Chin Express\nMalaysia ah Tlangval Danny Thian Lian Khup nih COVID-19 in a kan liamtak\nDanny Thian Lian Khup, kum 32 nih zahan August 6 ah COVID-19 in a kan liamtak.\nCOVID-19 zawtnak a ngeih hnu ah GHKL sizung ah zarh 2 chung aa thlop nain chanh khawh loin zahan zaan 8pm ah a kan liamtak hi si.\nKuala Lumpur um Falam Christian Community (FCC) ah Sunday school saya a ṭuanmi, FCC khrihfabu nih bochan ngaimi, mifel asi.\nPhaitaya, Kalay ah khuasami Pu Tial Thuan (tleicia) le Pi Saw Cung hna i an fapa asi.\nTantakmi chungkhar nan ngaihchiatnak kan in tuarpi hna. Pathian tu nih in umpi ko hna seh tiah thlaza kan in campiak hna.\nAtu lio cu COVID-19 lockdown ruangah mipi nih ruak humh le vui a ngah lo caah Falam Refugee Organization (FRO) le FCC upa pawl lawng nih an vui lai.\nMin: Danny Thian Lian Khup\nChuahni: 04 January 1989 (Kum 32)\nNulepa: Pa Tial Thuan (Tleicia) le Pi Saw Cung\nKhua: Phaitaya, Kalay\nUmnak: Kuala Lumpur, Malaysia\nUmnak khrihfabu: Falam Christian Community (FCC)\nThih Ni: 6 August 2021 (Friday)\nAtu lio Malaysia Chinmi boruak\nMalaysia cu COVID-19 zawtnak a karh tuk caah cozah nih June 1 in atutiang lockdown a tuah i Chinmi rian kan ṭuan khawh lonak thla 3nak asi cang.\nRianṭuan lo cang cun tangka kan ngeih hna lo caah inn, ti le mei man pek awk kan harsa taktak hna. Ahlei in fa tam a ngeimi chungkhar an har khun. Rawl balte hi cu Malaysia rammi Tuluk pawl nih ‘ṭam dawn’ tein a kan bawmh i aa ning deuh.\nMah lio ah COVID-19 zawtnak nih Chinmi tampi a kan den ve. Tangka ngeih lo lio le lungretheih lio asi caah zawtnak nih den chih ahcun lung a zor ngai i dam zong a har deuh ngai.\nSizung ah i thlopnak le eidin tirawl ṭha deuh in i canhnak zong tangka chanbau lio asi caah a har khun. Har hnih le har thum aa thuat caah a fawi lo taktak, mah ruangah Malaysia um Chinmi tampi COVID-19 in an thi cang.\nRamthumnak ummi hna, Malaysia ah nan chungkhar an um ahcun, ahlei in atu lio hi an zawt ahcun daihthlanh hna hlah uh tiah cah kan in duh hna.\nHmasa thawngpangMalaysia ah Kawlrammi COVID-19 in a thi, ruak hlamtu an um lo\nHnu thawngpangThawngṭha: Chinmi caah ‘oxygen sehzung’ kan sak lai


Malaysia Ah Chinpa Damlo Zualhma Ngaimi Bawmh A Herh Tuk Hringhran – Chin World News Evening\nMalaysia ah Chinpa damlo zualhma rianrang in bawmh a herh. Malaysia ah ralzam dirhmun in a ummi Pu Ling Neig ( kum 44 ) cu a kal ( kidney) pahnih ning in lung 7 a um caah a rannak in sizung ah operation tuah hau dirhmun a si.\nAmpang sizung ah voikhat an kal cang nain operation tuahnak ding tangka an ngeih lo ruang ah sizung in an chuah chung. Sibawi te nih an chimnak ahcun a kal ( kidney ) pahnih in operation tuah a herh caah a tlawmbik RM – 10,000 hrawng a dih lai tiah an chim.\nCu kong he pehtlaih in Malaysia ah mizaw zualhma harsatnak a tong mi a bawmtu a simi Chin Youth Organization Malaysia ( CYOM ) sinah Pu Ling Neig nih bawmhnak a rak kan hal. CYOM nih kut cung ah ngeih mi kan ngeih lo caah Malaysia ah a ummi kan Chin miphun hna le vawlei cung ramkip ah a ummi kan Chin miphun hna sinah bawmh kan rak hal piak.\nCOVID – 19 ruang ah Malaysia cu March 18,2020 khan cozah nih thla thum chung ti awk lockdown an tuah i riantuan lo harsa tuk cio kan si hna. Cu lio ah hi bantuk damlonak zualhma sizung ah operation a van i tuah ding a si caah hin lungrethei taktak in chungkhar an um lio a si.\nPu Ling Neig hi operation tuah zau lo ahcun a nunnak caah tih nung dir hmun a si cang. A tu ahhin a zun a zung kho lo. Tangka ngeih lo ruangah inn ah zohkhenh in ihkhun chung ah nganfah a tuar.\nMalaysia ah a ummi kan miphun hna le vawlei cung ah a ummi kan miphun hna nih dawtnak le zangfahnak he nan rak bawmh cionak lai zangfah kan in nawl hna.\nPu Ling Neig hi kum 2010 ah khan Malaysia a rak phan. Nupi le fa pathum a ngei mi a si i a nupi le fale pathum cu an khua Laitlang ah an um. Kanpetlet Longdong khuami an si.\nPu Ling Neig bawmh a duh tu nih a tang lei CYO Malaysia upa sinah pehtlaihnak tuah khawh a si.\nPresident: Pu Tial Thang ( 0169838147 )\nSecretary: Salai Sang Ceu Lian ( 01124272191 )\nNgunkeng: Hanah Sui: ( 01161811950 )\nMedia & Info: Andrew Tum Tling ( 0105697881)\nMalaysia ah a ummi kan miphun hna le vawlei cung ramkip ah a ummi kan miphun hna kan unau a simi Pu Ling Neig a nunnak chanchuah nak ding caah na ti khawh tawk tein na kut rak samh ve ding in Bawi Khrih min in zangfah kan in nawl hna. Chin Youth Organization Malaysia ( CYOM )\nPu Moses Thla Cung Maw Pu Sonny Thang Cung Dah?


Esther Dawt Chin Sung Nih Aye Mya Phyu A Saduhthah A Tlamtlinhpiak Amah Bak Nih A Chim – Chin World News Evening\nDecember 31, 2019 Salai Van Hmuhning\nMyanmar Idol Season 4 Grand Final tiang a phanmi Aye Myo Phyu nih Winner a U asimi Esther nih Pakhatnak (Winner) a ngah ruangah a lunglawmhnak le a diriamhnak fiang tein a chim phuan dih. Aye Mya Phyu nih a chim vemi cu ” Grand Final kan dih khawhmi cu ka lawm ngaingai. Zeiruangah dah ti ahcun a karlakah dam loin sii ka ding pah lengmang. Curuangah tluang tein kan dih khawhmi cu ka lawm tuk. Cun hla pathum zong ka sa kho suallai lo ti ka phang tuk nain tluang tein ka sak khawh ruangah ka lawm tuk hringhran.\n“Esther nih Winner a hmuhnak kongah cun nu nih pakhatnak laksawng ngah usihlaw tihi ka chim lengmang bangin amah nih pakhatnak a ngah caah ka lawm tuk hringhran. Amah zong a lawm tuk ve lai. Keimah zong hmai ka fong chinchin lai thazaang kan pe ko rih ulaw tiah kan sawm duh hna. Idol i na zuam ding a si ahcun a herh bikmi cu soisel thangchiatnak na tuar khawh ding lawngah i zuam.\nZeiruangah dah ti ahcun soisel thangchiatnak na tuar khawh lo ahcun hna beidong in na um lai i na caah a ttha lai lo. Asinain cubantuk thil hna cu na tuar khawh ding ahcun i zuam ko. Hibantuk zuamnak ahcun soisel thangchiatnak zong a um peng. Asinain kanmah zong zei ah rel loin line kan hman lo caan a um. Thazaang a kan petu mipi kan cungah an diriamh i an i lawmh ahcun kanmah zong kan di a riam ve i kan i lawm ve.” tiah a chim ve.\nEsther Cu Sunglawi Taktak In Hakha-Thantlang Pinah Pomkam Khuami Vialte Nih An Don Lai


CDF- Kanpetlet Nih SAC Ralkap Minung 10 leng An Thah Hna - Chin Eleven News\nCDF- Kanpetlet Nih SAC Ralkap Minung 10 leng An Thah Hna\nCDF- Kanpetlet Le Ralhrang Kahdohnak Thawngthanh; Sept 14, 2021, cawn nihnih ni zinglei 10:00am in Saw-Kantlet karlak ah CDF-Kanpetlet le ralhrang kahdohnak a um i ralhrang lei 10 nak tlawmlo an thi, hliamtuar an tam ngai.\n#Chinland Defense Force\nSAC ralkap nih Thantlang khuami pakhat an kah, a thih le nun a fiang lo; September 15 zing Thantlang Market in Sayama Nu Tha te inn kar hrawng ah SAC ralkap nih khuami pakhat meithal in an kah, a thih le nun a fiang rih lo tiah kan theih.\nNaypyidaw I Kahdohnak Ah PDF Nih Ralhrang Palek Bawi An Kah That


Natchaung le Chuahkhuah buainak Kong Thawngpang – The Cherry Par\nNatchaung le Chuahkhuah buainak Kong Thawngpang\nApril 2, 2021 Cherry News\nZahan Natchaung le Chuahkhuah buainak he pehtlaiin, thawngpang ka theimi le an ka chimh ningtete.\nThawngpang theihmi le mi chim mipoh va chim chinkha thiltha a sitiah ka ruatlo naain, ka lungthatlo caah ka vun tial. Zahan buainak cu kan thei dihcio Zingin Kalaymyo lei kha rak kan bawmhuh tiah thawng an thanh phone an chawnh ko hna an ti.\nCun, Upa hna zong nih mino hna hnu ah kir cang ko uh khua chungminung caah a thalo Keh le vorh in an kan kulh dih cang kir ko uh zam ko uh an tiko hna naain, Kalaymyo kan Unau hna an ra lai an kan bawmhko lai kan teiko lai tibak in an mah leh an mah kha thazang an i pe cutin ralkap nih an tam chinchin Chaungkhuah SiangIn hna le RCM biakInn pawngle thlanmual tiangin an khah tik ah tiawk hngalhloin kan thi dih nelai tiah an zam cioih thawngpang an van i haltik cio hna ah Kalay lei kan Unau hna cu an raa lo. Kalay leiin a ra mi cu Zomi kan unau hna lawng an ra tikha kan theih tiah Natchaung lei he phone kan i chawnhah an chim.\nTuzingah Tahan lei ka Hawinu he Online in kan i chawn ih, kan nih Tahan lei zong an kalko ka Naupa zong a kal ve Natchaungpawl bawmhdingin an kal ko rua nan kan tei hna ding an sitilo caah kan kir than tiah an ti timi kha ka hawinu nih a ka chim. Culak ah an i kah cuahmah buainak a um lio ah kalay lei bawmh an van halmi kha Kalaymyo caahcun a fawitilo Hakha le Gangaw karlak khuapawl nih an bawmhchanh a hauko timi kha mipakhat nih thil siniing a hmuh ve mi kha caa a ka kuat ve.\nTlawmpal ah Natchaung leikam minung deuh thinlungah fahnak a hawngum. Kei zong cikhat cu ka ngaihchia manh Aw ziah hme Kalaymyo chungah an luh lai phan caah pawngkam khua nih hitluk in an khampi hna le Tanphu khua hna cu an khua chungah heh tiah an lut zeitluk khin dah an va har hnga culak ah kalay Mino ziah cutiih umcu timi kha Natchuang ah a um ve mi a tuartu khuaah aa tel ve mi sinak in cikhat tecu ka Ngaihchia manh.\nOnline ah kalaymyo lei mawhchiatnak caa tete zong tlawmpal luklak cu an van post pah. Naain a tubantuk buaituk lio ahcun a phung siko ramchungah kan umin kan mitte in kan hmukho hna lo online in thawngpang i theihnak lawng a sitik ah le An mah lei zong i kah le vei he a sitik ah chimsual zong a umkho cun pakhat le khat Online in thawng i thanh le vei a sitik ah bia cu a chim hmasat cemtu nih a chimmi le pahnih/thum sin a kalhnu ih kan theihmi kha aa dangkho tiah ka hei ruahthan.\nCucaah, a zei sihmanh ah a ho kan si cio pohah pakhat le pakhat kei cu misawhsawh ka siko ih tiah daithlang ih biachim hi i sumren pah ah a thako. Kan bia kaa khatte Online ah kan chim tialmi kha an hmuhcio tik ah mi cheukhat thinlung aa funtom mi hrawktu a sikho tulio kan dirhmun ah, kan mahnih lungtlinlonak le hmuh remlo mitete kan ngeihsual zongah chimphuang lotein umkho usih. Lungrualnak a kan hrawk khotu bia hicu Bia kaa khatte a sizongah ramleng ummi mipi leinih cun chimlo hram i tim hna usih. Tuchun lei Natchaung cu thawngpang daihlei apanh deuh mi a van loih, Cikhat caacun, thawa hungchuak deuh ngaingai. Credit: Van Bawi Zi Hlawnceu\n← Mi kut in ralkap do lo in kan mah kut do a cu cang\nMin Aung Hlaing le Ralhrang pawl, A rauh hlan ah mah hi kan tuah lai ti rak thei uh! →\nVaurawng zunthil Tlangau nih Thantlang phuhlamnak ding (Let net ci) cawknak tangka an kawl cuahmah lio asi!\nZualko: Ram Le Miphun Caah Pasaltha Hna Salai Ram Lian Peng, Salai Van Tha Ceu Le Salai Bawi Za Uk An Si Hna!\nNihin Thantlang Kahdohnak Ah CDF In Nunnak Pekmi Hna; Pa Ram Lian Peng, Pa Van Tha Ceu Le Bawi Za Uk An Si Hna!\nZualko: Pasal na nun liam ko hmanh seh na tuanbia dawh an vun tial mino nih!\nNihin Thantlang kahdohnak ah CDF lei 3 nunnak liam, Ralhrang nih inn 530 an khangh cang


Ram a dawh:Taktak lo mi kan herh lo tibak sicang hi’Laitlang cu a linsa cang ko. – Lai Lungrawn Post\nRam a dawh:Taktak lo mi kan herh lo tibak sicang hi’Laitlang cu a linsa cang ko.\nMarch 7, 2021 March 7, 2021 admin Theihtlei\nRalhrnag ralkap nih uknak an lak hnu in kawlram pi mino hna nih hriamnam hmang loin, ralthatnak, lungrualnak, dawtnak le ramdawtnak thinlung he bak ralkap kan doh. Acheu an tlau, a cheu tlaih an tong, a cheu hliam an tuar, a cheu an nunnak adih.Ramkheel ah kan pale biatak tein a aukhuang tawnmi hna zong an hmurka theih a si ti lo. Dr. Lian Hmung Sakhong le Salai Bawi Lian Mang dah tilo ramkheel upa vialte an aw ann theih an si ti lo.2020 thimnak ah MP a tling mi hna.\nMP thutden cu politics he aa pehtlai mi thutden a si. Cu bantuk thutden cu a raltha i ram a daw mi hna ramkheel upa hna nih an co ding mi thutden a si. Thih ri le nunri, harnak he aa naih tuk mi thutden a si.\nMP kan i cuh mi cu mipi caah harnak ton kha i thim a si. Nihin ah MP aa cuh lomi hna nunnak tu ram le miphun caah an dih. kan chim duh mi cu ziah khoika nan zam zong ah nan umnak hmun tel in online in mipi sin biacah le thapeknak ca zong nan tial bal ve lo. Atak tak le ngaingai kan ti ahcun MP na tlin cang hnu ahcun sa le ral lak zong ah mipi he naih niam tein na um ve a herh. Mipi zong nih kan si khawh chung in kan in humhak ko hna. Ramleeng um kan miphun hawi hna nih an caan dih le an ngeihchiah chawva dih in an umnak cio in ralkap an rak doh, Ramchung mi nih thih ri le nunri ah ralkap hmaitonh in kan doh. Cu lio ah nang cu na himnak kong ah mipi sin in na tlau. na awka theih a si ti lo. Ralkap dohnak ah na mipum hrimhrim in na tel a herh kan ti lo, Online tal in thapek nak le ralkap dohnak ca tlang tawi tial hmanh caan na pek khawh lo mi cu mipi hi sio rawl ah na kan tarh tluk a si.\nMipi na kan aiawh bantuk in ralkap nih an in tlaih sual hmanh ah a phu ko daw kaw, ram ca harton le MP thutden a man tuak tik ah a phu ve ko daw kaw? Kei cu vote kan pek lio ah khan mipi kan harnak zong tuar chih ding in ka rak in vote mi na si. MP cu aiawhtu a si, Mipi harnak vialte aiawhtu, mipi caah lawmhnak zong aiawhtu, thih nunnak zong ah aiawh tu na si.\nMiphun le ram caah ramkheel upa timi hna nan hmurka theih a si ti lo. CDM cawlcanghnak hi kanmah tein tha kan i pe, harnak kan i hrawm, kan i fimtawl lio ah ralkap dohnak bia cu chim hlah, ralkap a doh mi hna mipi thapek nak le forhfialnak cabia kan thei ti lo. Adik mi Federal uknak politics cu thih ri le nunri ah a um. Phundang in kan chim ahcun Nihin kan duh mi Federal uknak hi a man faktuk mi a si caah thisen le nunnak in cawk a herh mi a si. Cu bantuk uknak cu nihin nan sining cun zeitin dah nan i ruah chih ngam. Thim lai lawng ah politics tuah mi cu kan ram nih kan herh hna lo. sa le ral lak ah mipi lei ah hmai asa ngam mi minung hi kan ram nih aherh mi a si.\nZei ruang ah dah ralkap uknak kan phak, a ho ruang ahdah a si ti bantuk ah na buai awk a si lo. kan ton cang mi buainak remh chun tu hi mi vialte kan rian a si. Nihin kan ram buainak ah biatak tein mipi he hmun khat ah a dir i thazaang peknak a chim rel mi zong a ho a si kan hngalh hna bantuk in a ho dah aa thup mi an si ti zong kan in hngalh ko hna.\nA cunglei kan pa le hna rak i ruat uh, nan fa le kut in rul tlaih nan i timh mi hi nan palh lo nain a tlaih ning na kan chimh i thazaang tal cu na kan pek ve awk a si. Mipi aiawh tu ramkheel upa na si ahcun na thuh nak in rak lang cang.Ro Lian Thang\nChin palik:Inn hlei 18 nih Hakha an zamtak’CDM ah an lut dih cang thawngpang tha cang.\nPhungki pa nih:Aung Hlain nih maw’Teinak a hmuh lai mipi nih timi a phuan dih cang hi.


Ziah Hitihin Hakha Pastor Pawl Hi An Rak Um Hnga Ziah An Chuah Duh Hna Hnga Lo A Poi Taktak – Chin World News Evening\nMarch 14, 2020 March 14, 2020 Salai Van Chin News\nMarch 13 2020(Friday). Nihin cu thanuam ngai in Hakha Church Pastor vialte bu 30 fai cu thlacam rawl duum tti ding in upat nak he ka sawm hna. Kum 16 chung minung nunnak chanhchuahnak in Pathian rian a ttuan tti hawi vialte caah thluachuah hal piaknak program a si. Inn tual in ka hngah len hna nain Khrihfabu bu (1) te lawng nih an kan leen. Zion Baptist Church ka Pastor pa(3) an si.An cung ah kaa lawm tuk.\nKa tha chia ngai nain ka thlarau in fimnak ka hmuh.Cucu”Pathian nih hngalh le leen kha a ttha deuh ko” ti a si. Pathian nih an hngalh ko hna muh.Hi minung hawi nunnak caah Phaisa, thisen, thilri, ruahnak ttha le thlacamnak in a ka dir pitu nan zaate cung ah Pathian thluachuah tlung ko seh. Nan zaate cung ah kaa lawm tuk. Cung Hu\nThawngpang rak rel chih: Canada ram kan Prime Minister Nupi zong UK in COVID-19 a rak itlunpi ve. Tuhi biatak tein Nitlai lei ram ah a karh cuahmah i, iralrin cio kan herh. World Health Organization nih an thanh ning ahcun Corona Virus hi thli/air in ichawnhmi a si lo an ti. Cucu thawngttha pakhat a si. Nihin tiang studies an tuahnak ah Corona Virus ichanwh khawhnak cu, ” droplets” in a si an ti. “Droplets” cu “hatheu” kan theuh lio i, a petmi ti-dor/ hnap-dor khi a si. Cu hnap-dor cu kut or kutka tleihnak or staircase tlaihnak tbk kut itlaihnak tbk ah aa benh i, cucun, virus cu ichar khawh cio an si hna. Kan tak pum chung ah Virus a luhnak inka hi, “kan Ka, kan mit, kan hnakhaw le kan hnar” in an si. Cucaah, hmai hrimhrim kha itongh lo a ttha tinak a si.


Khah! Kawlram Fighter Phoe Thaw Cu A Mualpho Diam Ko Ai Bia Ai Chim Sual Cikcek Ko Hih – Chin World News Evening\nMMA One Championship i One Century puapi cu Japan khualipi a simi Tokyo ah tuni 13 October 2019 ah tuah a si cang. Cu puai cu part-1 le part-2 tiah an tthen i, kan i ngaih taktak mi Aung La Nsang le Brandon Vera hi part-2 nakah aa thong ding an si.\nPart-1 nak a puai hnihnak ah kawlram fighter a simi Phoe Thaw le South Korea Fighter Yoong Chang Min an i thong i S.Korea Fighter Yoong Cang Min nih teinak a hmuh. Kawlram mipi nih an uar taktak vemi a si i, tuzing kawlram lei suimilam 7:00 ah an i thong i round-1 nak hmanh a dih hlanah S.Korea Fighter Yoong Chang Ming nih a tei colh. Kawlram fighter a simi Phoe Thaw nih a chimmi cu S.Korea Fighter Yoong Cang Min cu Second 20 ah ka tei lai tiah aa chim i, amah cung tu ah a tlung diam ai. Ai chim sual cikcek ko. S.Korea Fighter Yoong Cang Min nih rau lo te ah a tei colh diam ko.\nAtuhi Japan rampi ah an ttih a nung taktak mi Typhoon Hagibis thlichia a hrang i mipi harnak an tong i thinphang dai loin an um lio hna a si. Asinain MMA One Championship, One Century puaipi cu an tuah tthiamtthiam ko. Vawleipi nih a zoh vemi le a ngaih vemi Aung La Nsang le Brandon Vera hi part-2 nakah an i thong ve lai.


Nulepa Um lo Kar ah Tafar Hna Pahnih an Inn Hmai ah Bomb nih a Puah Hnawh Hna i an Nunnak Liam – THE CHIN JOURNAL\nNulepa Um lo Kar ah Tafar Hna Pahnih an Inn Hmai ah Bomb nih a Puah Hnawh Hna i an Nunnak Liam\nApril 12, 2019 March 8, 2019 | The Chin Journal | Hakha, Chin State\nMandalay ramthen, khuate pakhat ah tafar hna pahnih cu hringtu nulepa leng an chuah kar ah bomb nih a puah hnawh hna i an nunnak a liam. Hi thil a can hi March 8, zinglei suimilam 7:45 hrawng ah a si.\nThil sining cu Mandalay ramthen, Meikthila peng Thi-pyin-kone khuate, Middle school ah tang 7 a cawngmi Mg Chit Te Soe (kum 12) nih an inn hmai ah kut hlonh bomb cu lentecelhnak ah a hman, vawlei ah a hun den i bomb cu a puak. A pawng i a ummi a unu Ma Yi Ma Khaing (kum 21) zong a puah hnawh ve.\nA hmun ah an tafar in an nunnak liam tiah palik nih an chim.\n“An pahnih lawng inn ah an um, aluancia thla 1 hrawng ah khan meng 2 hrawng aa hlatnak hmun ah ralkap pawl seh bomb kah ning training an tuah. Khuazei bomb a si timi cu hngalh a si lo, hi hmun ah hin Mg. Chit Te Soe hi Meheh a va cong bal. Bomb a char hnu ah a den hi a si kho. Nan fale bomb nih a puah hnawh hna tiah kiangkap minung nih an kan chimh i kan va zoh hna ah cun a rak thi cang. Kan khua ah, hi bantuk hi a cang bal lo, atu in a voikhatnak a si” tiah tafar hna pahnih i an pu U Win Nyuant nih a chim.